Najava mečeva 12.kola Prve lige Srbije\n03. oktobar, 2019.\nMečevi 12.kola Prve lige Srbije u sezoni 2019/20 na programu su u petak i subotu, a u nastavku su parovi i termini susreta.\nDINAMO – NOVI PAZAR (petak 04.oktobar, 15:00 časova)\nVranjski Dinamo u okviru 12.kola Prve lige Srbije na stadionu ’’Yumco’’ dočekuje ekipu Novog Pazara iz istoimenog grada. Domaćini su ove sezone ostvarili pet pobeda, uz tri remija i tri poraza, pa sa 18 bodova na svom kontu trenutno zauzimaju 3.mesto na tabeli. U prethodnom kolu su kao gosti poraženi u duelu sa ekipom Grafičara, a rezultat je bio 4:2. Gosti su ove sezone takođe ostvarili pet pobeda, uz tri remija i tri poraza, pa sa 18 bodova na svom kontu trenutno zauzimaju 4.mesto na tabeli. U prethodnom kolu su kao domaćini savladali ekipu Kabela, a rezultat je bio 3:1. Meč je zakazan za petak 04.oktobar, sa početkom u 15:00 časova.\nRADNIČKI 1923 – BUDUĆNOST (petak 04.oktobar, 15:00 časova)\nKragujevački Radnički 1923 u okviru 12.kola Prve lige Srbije na svom stadionu dočekuje goste iz Dobanovaca, ekipu Budućnosti. Domaćini su ove sezone ostvarili tri pobede, uz tri remija i pet poraza, pa sa 12 bodova na svom kontu trenutno zauzimaju 12.mesto na tabeli. U prethodnom kolu su kao gosti poraženi u duelu sa ekipom Kolubare, a rezultat je bio 1:0. Gosti su ove sezone ostvarili samo jednu pobedu, uz četiri remija i šest poraza, pa sa 7 bodova na svom kontu trenutno zauzimaju poslednje 16.mesto na tabeli. U prethodnom kolu su kao domaćini podelili bodove sa ekipom OFK Bačka, a rezultat je bio 1:1. Meč je zakazan za petak 04.oktobar, sa početkom u 15:00 časova.\nOFK BAČKA – GRAFIČAR (petak 04.oktobar, 18:00 časova)\nEkipa OFK Bačka iz Bačke Palanke u okviru 12.kola Prve lige Srbije na svom stadionu dočekuje goste iz Beograda, ekipu Grafičara. Domaćini su ove sezone ostvarili četiri pobede, uz dva remija i pet poraza, pa sa 14 bodova na svom kontu trenutno zauzimaju 10.mesto na tabeli. U prethodnom kolu su kao gosti podelili bodove sa ekipom Budućnosti, a rezultat je bio 1:1. Gosti su ove sezone ostvarili šest pobeda, uz tri remija i dva poraza, pa sa 21 bodom na svom kontu trenutno zauzimaju 1.mesto na tabeli. U prethodnom kolu su kao domaćini savladali ekipu Dinama, a rezultat je bio 4:2. Meč je zakazan za petak 04.oktobar, sa početkom u 18:00 časova.\nKABEL – ZEMUN (subota 05.oktobar, 15:00 časova)\nNovosadski Kabel u okviru 12.kola Prve lige Srbije ovoga puta na stadionu ’’Karađorđe’’ dočekuje goste iz Beograda, ekipu Zemuna. Domaćini su ove sezone ostvarili četiri pobede, uz pet remija i dva poraza, pa sa 17 bodova na svom kontu trenutno zauzimaju 7.mesto na tabeli. U prethodnom kolu su kao gosti poraženi u duelu sa ekipom Novog Pazara, a rezultat je bio 3:1. Gosti su ove sezone ostvarili tri pobede, uz dva remija i šest poraza, pa sa 11 bodova na svom kontu trenutno zauzimaju 15.mesto na tabeli. U prethodnom kolu su kao domaćini poraženi u duelu sa ekipom Radničkog iz Pirota, a rezultat je bio 0:2. Meč je zakazan za subotu 05.oktobar, sa početkom u 15:00 časova.\nSINĐELIĆ – TRAYAL (subota 05.oktobar, 15:00 časova)\nBeogradski Sinđelić u okviru 12.kola Prve lige Srbije na svom stadionu dočekuje goste iz Kruševca, ekipu Trajala. Domaćini su ove sezone ostvarili tri pobede, uz tri remija i pet poraza, pa sa 12 bodova na svom kontu trenutno zauzimaju 13.mesto na tabeli. U prethodnom kolu su kao gosti savladali ekipu OFK Žarkovo, a rezultat je bio 2:3. Gosti su ove sezone ostvarili tri pobede, uz pet remija i tri poraza, pa sa 14 bodova na svom kontu trenutno zauzimaju 11.mesto na tabeli. U prethodnom kolu su kao domaćini podelili bodove sa ekipom Metalca, a rezultat je bio 1:1. Meč je zakazan za subotu 05.oktobar, sa početkom u 15:00 časova.\nSMEDEREVO 1924 – RADNIČKI PIROT (subota 05.oktobar, 15:00 časova)\nEkipa Smedereva 1924 iz istoimenog grada u okviru 12.kola Prve lige Srbije na svom stadionu dočekuje goste iz Pirota, ekipu Radničkog. Domaćini su ove sezone ostvarili četiri pobede, uz sedam pretrpljenih poraza, pa sa 12 bodova na svom kontu trenutno zauzima 14.mesto na tabeli. U prethodnom kolu su kao gosti poraženi u duelu sa ekipom Zlatibora, a rezultat je bio 2:1. Gosti su ove sezone ostvarili pet pobeda, uz tri remija i tri poraza, pa sa 18 bodova na svom kontu trenutno zauzimaju 5.mesto na tabeli. U prethodnom kolu su kao gosti savladali ekipu Zemuna, a rezultat je bio 0:2. Meč je zakazan za subotu 05.oktobar, sa početkom u 15:00 časova.\nZLATIBOR – OFK ŽARKOVO (subota 05.oktobar, 15:00 časova)\nČajetinski Zlatibor u okviru 12.kola Prve lige Srbije na svom stadionu dočekuje goste iz Beograda, ekipu OFK Žarkovo. Domaćini su ove sezone ostvarili četiri pobede, uz četiri remija i tri poraza, pa sa 16 bodova na svom kontu trenutno zauzimaju 8.mesto na tabeli. U prethodnom kolu su kao domaćini savladali ekipu Smedereva 1924, a rezultat je bio 2:1. Gosti su ove sezone ostvarili četiri pobede, uz tri remija i četiri poraza, pa sa 15 bodova na svom kontu trenutno zauzimaju 9.mesto na tabeli. U prethodnom kolu su kao domaćini poraženi u duelu sa ekipom Sinđelića, a rezultat je bio 2:3. Meč je zakazan za subotu 05.oktobar, sa početkom u 15:00 časova.\nMETALAC – KOLUBARA (subota 05.oktobar, 18:00 časova)\nEkipa Metalca iz Gornjeg Milanovca u okviru 12.kola Prve lige Srbije na svom stadionu dočekuje goste iz Lazarevca, ekipu Kolubare. Domaćini su ove sezone ostvarili šest pobeda, uz jedan remi i četiri poraza, pa sa 19 bodova na svom kontu trenutno zauzimaju 2.mesto na tabeli. U prethodnom kolu su kao gosti podelili bodove sa ekipom Trajala, a rezultat je bio 1:1. Gosti su ove sezone ostvarili pet pobeda, uz dva remija i četiri poraza, pa sa 17 bodova na svom kontu trenutno zauzimaju 6.mesto na tabeli. U prethodnom kolu su kao domaćini savladali ekipu Radničkog 1923, a rezultat je bio 1:0. Meč je zakazan za subotu 05.oktobar, sa početkom u 18:00 časova.


Hitno saopštenje opštine Knić: Ambulanta u Barama neće biti zatvorena! -\nPovodom neistina, kako kažu u saopštenju „o zatvaranju ambulante u Barama reagovao je Srećko Ilić, predsednik opštine Knić“.\n-Ambulanta u Barama neće biti zatvorena, privremeno ne radi zbog COVIDA, problem je ispolitizovan, građani obmanuti!L až je da se zatvara ambulanta u Barama, zbog epidemije koronavirusa i nedostatka lekara i medicinskog osoblja, ambulanta samo privremeno ne radi. Sramota je da, dok se zdravstveni radnici mesеcima bore sa COVIDOM, pojedine političke partije mešetare, dezinformišu građane i šire paniku– kaže se u hitnom saopštenju predsednika opštine Knić.\nZa ambulantu u Barama nabavljen je ogrev, a vreme dok ne radi biće iskorišćeno za adaptaciju mokrih čvorova, krečenje i sređivanje enterijera zgrade u Barama, za šta je resorno ministarstvo izdvojilo 1,5 miliona dinara, kaže se u saopštenju.\n-Opština Knić, iako nema direktnu nadležnost nad Domom zdravlja, zbog dobrobiti svojih građana ogromna sredstva ulaže u zdravstvo. U protekle četiri godine izdvojeno je više od 22 miliona dinara, renovirane ambulante u Gruži i Toponici, zgrada Doma zdravlja sa pedijatrijom i Dispanzerom za žene u Kniću… Opština je platila višegodišnje dugove Doma zdravlja u iznosu od preko 560.000 dinara, kupila računarsku opremu, rendgen ploču, automobil– kaže predsednik opštine.\nDalje se navodi da će „samo ćove godine opština Knić iz budžeta izdvojiti oko 8 miliona dinara za funkcionisanje Doma zdravlja, zahvaljujući tome obezbeđena su dva lekara i vozač, angažovani biohemičar, citolog i radiolog“.\n-Zdravlje naših građana nam je važno, činimo sve da unapredimo zdravstveni sistem. Opštinsko rukovodstvo je spremno i da organizuje prevoz za pacijente koji se leče u ambulanti u Barama, do ambulante u Toponici. To bi bilo privremeno rešenje dok se Dom zdravlja ne vrati na uobičajeni režim rada i dok ponovo ne bude otvorena ambulanta u Barama. Molimo građane da imaju razumevanje i strpljenje, da uvaže razloge za privremeno zatvaranje ambulante u Barma i da ne nasedaju na laži pojedinih političkih partija, njima je cilj, ne da pomognu i reše problem, već da stvore paniku i haos- piše u saopštenju.\nucentar.rs foto: opština Knićª


Bord direktora Međunarodnog monetarnog fonda odobrio je Srbiji stendbaj aranžman od skoro tri milijarde evra za jačanje deviznih rezervi i kursa dinara\nNa taj način bi Srbija trebalo da obezbedi makroekonomsku stabilnost u naredne dve godine. Prema toj odluci, objavljenoj na sajtu MMF-a, Srbija može odmah da povuče 788 miliona evra. Bord direktora MMF-a navodi da su ova sredstva namenjena kao podrška programu ekonomskih mera Vlade Srbije za prevazilaženje negativnih posledica svetske ekonomske krize.\nGuverner Narodne banke Srbije Radovan Jelašić objašnjava za B92 da je sa 2,9 milijardi evra obezbeđeno finansiranje tekućeg platnog deficita za 2009. i 2010. godine, čime se obezbeđuje isto tako makroekonomska stabilnost.\nPrema njegovim rečima, prva revizija aranžmana sa MMF-om treba da bude u avgustu.\n„Mi ćemo već iduće nedelje povući prvu tranšu, što je nešto oko 800 miliona evra i do te prve revizije bićemo u mogućnosti da povučemo još jednu tranšu. Prilikom prve revizije povući će se crta posle prvih šest meseci da se proveri da li je Srbija na pravom putu da održi makroekonomsku stabilnost“, kaže Jelašić.\nUslov za odobravanje novog aranžmana bio je da Skupština Srbije usvoji rebalans budžeta za 2009. i izmene zakona kojima se omogućava ušteda od sto milijardi dinara u budžetu.\nPoseta potpredsednika SAD Džoa Bajdena - Srbiji je "ogromna prilika za resetovanje" odnosa dveju zemalja, izjavio zvaničnik administracije SAD\nZvaničnik američke administracije rekao je noćas novinarima u Beloj kući da će Bajden u sredu u Beogradu razgovarati sa najvišim zvaničnicima Srbije kojima će istaći priliku za "obnavljanje i resetovanje" odnosa SAD i Srbije.\n"Ovo je ogromna prilika da jasno stavimo do znanja Vladi i narodu Srbije da se nadamo da ćemo moći da pritisnemo dugme za resetovanje sa Srbijom - prilika da jasno stavimo do znanja da želimo pozitivnu budućnost Srbije u evroatlantskoj zajednici i kao lidera u regionu", rekao je zvaničnik na brifingu za novinare povodom Bajdenove posete BiH, Srbiji i Kosovu.\nNa internet stranici Bele kuće se navodi da je zvaničnik rekao da će Bajdenova poruka biti da je "teško zamisliti budućost regiona, a da Srbija ne igra značajnu ulogu - budućnost koja je pozitivna i produktivna".\n"Očigledno, postoje razlike koje nećemo rešavati, posebno kada je u pitanju Kosovo. Ali, smatramo da postoji mogućnost za novi početak; da krenemo ka bližem, konstruktivnijem, kooperativnijem odnosu koji može pokrenuti Srbiju ka evroatlantskoj zajednici i institucijama koje idu uz to", rekao je američki zvaničnik.\nIako se detalji posete ne saopštavaju iz bezbednosnih razloga, Bela kuća je sinoć objavila okvirni plan posete američkog potpredsednika zemljama zapadnog Balkana.\nBajden turneju po Balkanu počinje u utorak posetom BiH, nastavlja je u sredu u Beogradu razgovorima sa najvišim zvaničnicima Srbije, a završava je u četvrtak posetom Kosovu.\nPotpredsednik SAD će u Beogradu najpre razgovarati sa predsednikom Srbije Borisom Tadićem, a potom i sa ministrom odbrane i načelnikom generalštaba Vojske Srbije.\nTakođe, imaće sastanak sa osobljem Ambasade SAD. Dan će završtiti večerom, čiji će domaćin biti Tadić, a prisustvovaće članovi srpske vlade i američke zajednice u Beogradu, naveo je isti izvor.\nOn je rekao da je činjenica da je Obama odlučio da Bajden treba da ide na Balkan pokazatelj želje administracije da pokaže da je Balkan "ključni deo" njene spoljne politike.\nNa pitanje da li će Bajden tražiti od Tadića ublažavanje stava prema kosovskoj nezavisnosti, zvaničnik je rekao da administracija ne očekuje da Beograd prizna nezavisnost Kosova. On je dodao: "Moraćemo da se složimo da se ne slažemo".\nKineski Ito pravi fabriku traktora?\nNajveći proizvođač traktora u Kini, grupacija Ito (YTO Group) planira da otvori fabriku u Evropi, a među lokacijama o kojima se razmišlja je i Srbija\nKineska kompanija razgovarala je sa nekoliko domaćih proizvođača traktora.\nDirektor marketinga grupacije, koja godišnje proda više od 150 hiljada traktora u 127 zemalja, za područje Balkana Ksu Li kaže da je Srbija jedna od mogućih lokacija.\nOn dodaje da su već obavili razgovore sa nekoliko domaćih proizvoača traktora, sa predstavnicima opština i slobodnih carinskih zona, kao i nadležnih agencija, kako bi utvrdili najbolju lokaciju za eventualnu investiciju u Srbiji.\nKsu je naglasio da investicija zavisi od državne politike obe zemlje, kao i pogodnosti koje se za otvaranje jedne tako velike fabrike nude u pojedinim državama, pošto bi se iz tog pogona kineskim traktorima snabdevalo područje cele Evrope.\nTa fabrika će biti urađena uz poštovanje svih evropskih normi, rekao je Ksu i dodao da su njihovi motori za traktore već dobili sertifikat međunarodnog «evro 3» standarda.\nIdućeg meseca grupacija Ito će imati razgovore i sa više evropskih proizvođača traktora, kojima će ponuditi da kineske motore ugrade u svoju poljoprivrednu mehanizaciju.\nOva kineska kompanija planira da traktore prodaje u Srbiji i na celom području Balkana, pa su prošle godine zakupili skladište u Slobodnoj carinskoj zoni u Novom Sadu iz kog isporučuju traktore i gradjevinske mašine u Hrvatsku, Bosnu i Hercegovinu, Rumuniju, Mađarsku, Makedoniju, Bugarsku, Ukrajinu, Poljsku, Češku, Slovačku i druge države regiona.\nGrupacija Ito je opredeljena da u zemljama Evrope investira u otvaranje sopstvenih proizvodnih pogona, zbog čega je već otvorila fabrike za montažu traktora u Rusiji, Turskoj i Poljskoj. U tim zemljama se traktori sklapaju od delova i motora koji se dovoze iz centralne fabrike u Kini, a prodaju se pod domaćim oznakama tih zemalja.\nIto grupacija, osnovana je 1955. godine sa sedištem u gradu Loja u provinciji Hajnan, a osim traktora proizvodi još i građevinske mašine i motore za poljoprivrednu i građevinsku mehanizaciju.\nPozajmica od MMF za brži oporavak privrede i stabilnost dinara\nMeđunarodni monetarni fond (MMF) odlučivao je kasno sinoć o odobravanju Srbiji aranžmana od tri milijarde evra za osiguravanje makroekonomske stabilnosti u naredne dve godine\nSrbija bi tako već sledeće nedelje mogla da povuče prvih 800 miliona evra za jačanje deviznih rezervi, a do kraja godine oko 2,1 milijardu evra, dok bi ostatak mogla da uzme sledeće godine.\nBranko Hinić, direktor Sektora za ekonomske analize i istraživanja Narodne banke Srbije, u izjavi za „Blic” kaže da je aranžman sa MMF neposredna potvrda održivosti celine ekonomske politike na dugi rok.\n- To prihvataju i domaći i strani ekonomski akteri. Posledica toga je smanjenje rizika i pojačanje spremnosti stranih investitora da ulažu u Srbiju. Rast deviznih priliva za posledicu ima povećanje devizne likvidnosti i jačanje nacionalne valute. S druge strane, stabilizuju se očekivanja domaćih aktera u pogledu buduće vrednosti nacionalne valute - ističe Hinić.\nHinić dodaje da se u takvim okolnostima stabilnost deviznog tržišta ostvaruje bez intervencija centralne banke. Dodatna garancija stabilnosti je u vidu povećanja deviznih rezervi, što omogućuje adekvatan odgovor NBS na potencijalne šokove na strani devizne tražnje.\nHinić objašnjava da aranžman sa MMF-om znači veći priliv stranih direktnih investicija i kredita po povoljnijim uslovima. Održavanje platnobilansne ravnoteže potpomaže privredni rast na bazi obezbeđenja adekvatnih stranih izvora finansiranja uvoza repromaterijala i povećanja investicione aktivnosti - kaže Hinić.\nIzvinjenje zbog loše procene\nDirektor MMF-a Dominik Stros Kan izvinio se juče u Beču za greške ove institucije u ocenjivanju rizika ulaganja na istok Evrope, što je Austriji, kao jednom od najvećih investitora, donelo kritike iz čitavog sveta, pa i glas da joj predstoji državni bankrot.\nStros Kan je ocenio da je na istoku Evrope, kada je reč o ekonomskoj krizi, očigledno najgore prošlo, ali je i upozorio da se problemi ipak mogu uvek pojaviti.\nDevizne rezerve NBS u aprilu su neznatno smanjene, za 2,8 miliona evra, iznosile su oko 8,1 milijardu evra, a dinar je u tom mesecu nominalno oslabio prema evru za 0,5 odsto, saopštila je juče centralna banka. Izraženo u dolarima, devizne rezerve NBS iznosile su oko 10,8 milijardi dolara i takav njihov nivo obezbeđuje pokrivenost novčane mase (M1) od 357 odsto.\nSutra počinje primena vladinog paketa mera za privredu\nU Srbiji sutra počinje primena novog stimulativnog paketa privrednih mera za ublažavanje negativnih efekata svetske krize, u kojem je vlada predvidela oko 80 milijardi dinara kredita za likvidnost preduzeća, a ukupna vrednost tog podsticajnog paketa iznosi oko 180 milijardi dinara. Novine u vladinom paketu mera, koji je usvojen 7. maja, su dvostruko veći iznos kredita za izvoznike, kao i povoljni potrošački krediti za kupovinu građevinskog materijala, koji se uvode prvi put.


Stavovi građana o vojsci odraz medijske manipulacije - European Western Balkans\nAutor Marija Ignjatijević 02. 12. 2020. 02. 12. 2020.\nMilitarizacija medijskog prostora u Srbiji poslednjih godina dovela je do konfuznih i međusobno suprotstavljenih stavova građana o nacionalnoj bezbednosti. Oni su zbunjeni, pa iako prepoznaju da glavne bezbednosne pretnje dolaze iznutra, smatraju da bezbednost treba štititi jakom vojskom. Svakodnevno su preplavljeni medijskim izveštajima o nabavkama naoružanja i vojne opreme, vojnim vežbama i senzacionalističkim prikazima sposobnosti vojske, dok se tema obaveznog vojnog roka vraća na dnevni red i okupira javni diskurs bar jednom godišnje.\nKoristeći mantru o vojnoj neutralnosti, koja služi upravo za umirivanje javnog mnjenja i spoljnopolitičko balansiranje, predstavnici vlasti su ubedili građane da jedino jaka vojska može doprineti njihovoj bezbednosti.\nŠta građani misle o vojsci i vraćanju obaveznog vojnog roka?\nGrađani Srbije tradicionalno imaju najviše poverenja u vojsku i smatraju da nije korumpirana, pokazalo je istraživanje javnog mnjenja koje je Beogradski centar za bezbednosnu politiku sproveo tokom septembra i oktobra 2020. Kada se uporedi sa 2012. godinom, građani u nešto većoj meri misle da je vojska sposobna da brani Srbiju. Sposobnost povezuju pre svega sa opremljenošću vojske, s obzirom da je broj onih koji smatraju da je vojska dobro opremljena maltene udvostručen.\nOvaj skok može se pripisati načinu na koji se vojska prikazuje u medijima – senzacionalističkom izveštavanju o nabavkama naoružanja i vojnim vežbama, u kom naslovne strane pojedinih čitanih medija često izgledaju kao specijalizovani vojni časopisi.\nInteresantno je da se na trećem mestu po poverenju građana nalaze mediji koje prate. Kada se uzme u obzir da građani najviše prate televiziju, i to TV stanice koje bez preispitivanja prenose izjave zvaničnika, može se zaključiti da su mediji snažno oruđe za oblikovanje stavova javnog mnjenja u rukama vlasti. Medijsko izveštavanje i zvanični narativ koji dominira u medijima ima veliki uticaj na stavove građana o vojsci i međunarodnoj vojnoj saradnji. Na primer, visoko poverenje u vojsku je češće kod građana koji prate RTS, Pink, TV Happy ili Prva TV, dok ispitanici koji prate N1 ili NovaS imaju podeljena mišljenja.\nJedna od tema koja se vrlo često nađe u centru pažnje javnosti i medija poslednjih godina, jeste ponovno uvođenje obaveznog vojnog roka. Zvaničnici su u više navrata stavljali vojni rok na dnevni red – čak je i Planom rada Vlade za 2020. godinu predviđeno revidiranje zakonskog okvira ukoliko se takva odluka donese.\nS druge strane, strateškim dokumentima usvojenim prošle godine naglašeno je da će Srbija razvijati “profesionalnu i efikasnu vojsku”. Konfuzne i nedovoljno obrazložene poruke koje se šalju javnosti o vojnom roku, ali i nasleđe iz prošlosti, dovode do protivrečnih stavova građana. Deset godina nakon profesionalizacije vojske, 73% građana smatra da je potrebno vratiti obavezan vojni rok.\nMeđutim, rezultati ukazaju da takav stav nije zasnovan na zabrinutosti zbog bezbednosnih izazova na koje trenutna profesionalna vojska ne može da odgovori, već da velika većina građana smatra da je vojni rok potrebno vratiti kako bi se mladi disciplinovali ili kako bi se poštovala tradicija. Građani, dakle, ne posmatraju vojsku kao aparat za odbranu zemlje čija je uloga da odgovori na bezbednosne pretnje, već kao instituciju koja ima vaspitnu ulogu u društvu.\nIpak, važno je istaći da su vraćanje vojnog roka pozitivno ocenili najčešće stariji ispitanici, dakle oni koji svakako ne bi bili obuhvaćeni ovom obavezom. Postavlja se pitanje da li bi se velika podrška održala i u praksi. Mali odziv na dobrovoljno služenje vojnog roka u prethodnoj deceniji svedoči o zainteresovanosti mladih ljudi za vojni rok.\nTakođe, prisetimo se da je 2018. godine javnost bila uznemirena pozivima na dvonedeljne obuke za rezerviste i da su povodom toga mediji i civilno društvo odgovarali na upite građana o sankcionisanju i mogućnostima za izbegavanje ove obaveze. Činjenica je da u savremenim uslovima, odsustvo mladih ljudi sa tržišta rada ili iz obrazovnog sistema zbog služenja vojnog roka (3 ili 6 meseci kako se spekuliše), može praviti ozbiljne prepreke kako mladima, tako i njihovim poslodavcima.\nDiskurs o jačanju vojske pod okriljem vojne neutralnosti\nKonstantno medijsko naoružavanje i povremeno vraćanje vojnog roka, obrazlaže se opredeljenjem za vojnu neutralnost koja zahteva jačanje vojske. Skoro dve trećine građana smatra da bi Srbija trebalo da ostane vojno neutralna. Podrška vojnoj neutralnosti je značajno porasla u odnosu na 2012. godinu kada je sprovedeno slično istraživanje, što se može pre svega pripisati stalno prisutnom narativu u medijima i čvrstom opredeljenju političke elite, makar na deklarativnom nivou.\nKada je uvedena Rezolucijom Narodne skupštine iz 2007. godine, vojna neutralnost se odnosila pre svega na to da Srbija neće postati članica NATO, a poruka je poslata prvenstveno domaćoj javnosti. U strateškim dokumentima usvojenim krajem prošle godine je prvi put detaljnije definisana i predstavljena kao saradnja sa različitim partnerima, uz oslanjanje na sopstvene snage. U praksi ona najčešće služi za balansiranje između različitih aktera i održavanje spoljnopolitičkih interesa, ali i očuvanje biračkog tela.\nKada se uporede zvanična dokumenta i potezi koji se povlače u realnosti, jasno je da je vojna neutralnost više odraz strateške dezorijentisanosti, nego proizvod sveobuhvatne procene bezbednosnih rizika i potreba sistema odbrane. Najsvežiji primer strateške konfuzije je odluka o zamrzavanju svih aktivnosti sa stranim partnerima u septembru 2020, a koja je rezultat sloma spoljnopolitičkog balansiranja i težnje da se nijednoj strani ne zamerimo previše.\nKako bi izbegla odlazak naših vojnika na vojnu vežbu u Belorusiju, što bi se indirektno moglo protumačiti kao podrška Lukašenkovom režimu, Vlada je odlučila da prekine sve aktivnosti sa svim partnerima na 6 meseci, a to obrazložila politikom neutralnosti. Ovaj potez potvrđuje da je vojna neutralnost za političke elite u Srbiji unutrašnja i spoljašnja nužnost, fasada za nekoherentnu politiku, a ne strateško usmerenje zasnovano na analizi bezbednosnih pretnji i potreba sistema odbrane.\nStiče se utisak da se vojna neutralnost često koristi za umirivanje domaće javnosti, ali i održavanje odnosa sa spoljnopolitičkim partnerima. Slično tome, kroz zapaljivo izveštavanje o naoružavanju i sposobnostima vojske skupljaju se poeni na unutrašnjem planu, dok se samim nabavkama naoružanja učvršćuju savezništva i balansira između Istoka i Zapada. Rezultati istraživanja javnog mnjenja ukazali su na to koliko politička elita utiče na oblikovanje stavova građana kroz medije, pogotovo o temama poput vojske sa kojom građani nemaju mnogo dodira u svakodnevnom životu. Međutim, građani imaju jasne stavove o vojsci i naoružavanju kao odgovoru na bezbednosne pretnje, koji su u neskladu sa onim što ih najviše zabrinjava – organizovani kriminal i korupcija.\nBCBPMedijivojna neutralnostVojska Srbije\nCentar savremene politike organizuje onlajn diskusiju “Ekonomski izazovi Srbije u procesu evropskih integracija”\nIstraživačica Beogradskog centra za bezbednosnu politiku (BCBP).


Domaći zadaci za "Evropljane" - Sport - Dnevni list Danas\nPočetna » Sport » Domaći zadaci za „Evropljane“\nPosle dobijenih UEFA revanša, Crvena zvezda, Partizan i Čukarički nastavljaju prvenstvenu trku\nDomaći zadaci za „Evropljane“\nO. N.30.07.2021. 19:00\nOdavno srpski klupski fudbal nije imao tako dobru prođu na početku kvalifikacija za evropska takmičenja, jer su sva četiri naša predstavnika u UEFA sezoni 2021/2022. preskočila prepreke i nastavile put ka Ligi šampiona (1), odnosno Ligi konferencije (3). I u pobedničkom raspoloženju ulaze u nov superligaški vikend, jer „od prvenstva se živi“.\nCrvena zvezda je sve zabrinula izdanjem u porazu na terenu Kairata, pa i partijama u prva dva kola SLS, da bi u revanšu potpuno zgromila oslabljeni tim iz Kazahstana i sa tih 5:0 pred svojim najmlađim navijačima nagovestila stabilizaciju na drugom „frontu“, jer je pre subotnjeg gostovanja Spartaku vezala remi sa Vojvodinom i bledi minimalac protiv Mladosti.\nSubotičani su još lošije krenuli (nerešen rezultat, pa poraz), što ne znači da će „golubovi“ jeftino prodati kožu.\nVodeći Partizan u Slovačkoj nije bio ni blizu dominacije iz 90 minuta u Humskoj, ali je sa duplo boljom razlikom od one iz Beograda (0:2) završio očekivanu eliminaciju Dunajske Strede.\nI „dobio“ sigurnost mladog Aleksandra Popovića među stativama, mada će naslednik golmana i kapitena Vladimira Stojkovića već u nedelju imati priliku da se kali i (sa)čuva stoprocentan skor „parnog valjka“ na oba koloseka.\nPosle četiri trijumfa u isto toliko duela – sve bez primljenog gola – mali gradski derbi sa Voždovcem (pola-pola učinak) dođe im kao prilika za zadržavanje bodovne maksimale i novu recku bez ijedne kapitulacije.\nAko „zmajevi“ ne iskoriste opterećenost domaćina i ne ponovi neke velike partije u njihovim ranijim susretima.\nI Čukarički superligašku trku nastavlja na krilima uspeha na međunarodnoj sceni, zadovoljan time kako je izgledao i šta je napravio na terenu Sumgaita iz Azerbejdžana (0:2).\nBili su „brđani“ bolji i u prvoj polovini dvomeča, ali nisu umeli to da naplate, a kako su preskočili obaveze u prošlom krugu SLS, jedva čekaju nedeljno odmeravanje sa Metalcem.\nDa, ako mogu, potvrde trijumf sa prvenstvene premijere i skoče na tabeli, pod uslovom da im Gornjomilanovčani to dozvole.\nEm im nije krenulo po planu, em su prošle sezone podigli svoju lestvicu očekivanja, pa žele da se vrate na staro.\nVojvodina je na mišiće još jednom slavila protiv Panevežisa, opet jednim ali vrednim pogotkom, a dan posle je dobila neočekivani predah od trke za LK, pa će naknadno otići na noge Mladosti iz Lučana.\nSuperliga – 3. kolo\nNapredak – Radnički 1923\nSpartak – Crvena zvezda 18.55\nRadnik – Radnički (N) 21.00\nČukarički – Metalac 18.55\nPartizan – Voždovac 21.00\nTSC – Kolubara 19.00\nMladost – Vojvodina odložen\nTabela: Partizan 6, TSC 6, Radnički 1923 6, Radnički (N) 3, Crvena zvezda 3, Napredak 3. Čukarički (-1) 3, Voždovac 3, Radnik 2, Spartak 1, Metalac 1, Vojvodina 1, Kolubara 1, Mladost 0, Novi Pazar (-1) 0, Proleter 0.\nPartizan nosilac i u plej-ofu\nPartizan je preskočio prvu prepreku na putu ka grupnoj fazi, dočekao bar jedan kiks favorita i zazuzeo mesto među nosiocima pred žreb parova plej-ofa za plasman u Ligu konferencija (ponedeljak, 14 časova). Bilo je klubu iz Humske potrebno da „vrisne“ neko od šest favorita (AEK, Karabag, Makabi Tel AvIv, Fajenord, FCSB, Plzenj ili Astana). Kazahstanski Šahtjor iz Karagandija izbacio je rumunski FCSB (bivša Steaua), a kasnije je ispao i AEK, pa su crno-beli izbegli susrete sa Totenhemom, Romom, Bazelom, Kopenhagenom, Gentom, Anderlehtom… Pod uslovom da najpre izbace Soči.\nMilojević: Sa Spartakom uvek atraktivno\n„Prethodne sezone smo u Subotici pobedili 2:1 u neizvesnoj utakmici iako smo gubili do deset minuta pre kraja. Čak i duel na našem stadionu u prvom delu prvenstva (3:2) bio je otvoren i to krasi Spartak. Domaćin ima poletnu i ofanzivno orijentisanu ekipu, svakome može da napravi određeni problem. Utakmice protiv Spartaka bile su izuzetno atraktivne i lepe za oko, nema sumnje da će tako biti i ovog puta. Subotičani verovatno nisu zadovoljni bodovnim kontom u prva dva meča, ali nama je svaki prvenstveni meč izuzetno važan, omogućava nam da sledeće godine ponovo budemo na evropskim utakmicama. Sa najvišim ciljevima krećemo ka Subotici“, pojasnio je Nebojša Milošević, pomoćni trener Crvene zvezde.\nCrvena zvezdaFK ČukaričkiFudbalPartizanSuperliga SrbijeBeograd


Svođenje utisaka - Ovako je izgledala Zvezdina jesen za pamćenje - Sportske.net\nSvođenje utisaka - Ovako je izgledala Zvezdina jesen za pamćenje\nEkipa "Zvezda TV" pripremila je navijačima Crvene zvezde novogodišnji specijal.\nPortugalci kvare posao Zvezdi?Kakva lista! Voždovac između Reala i Totenhema!? A kako su Zvezda i Partizan plasirani?Terzić otkrio kada će Mažić biti dobrodošao na MarakaniOko kog se pojačanja ''lome'' u Zvezdi, da li se žuri sa prodajom Radonjića i koja je prava Boaćijeva cena?Zvezda se pohvalila sa više od pola miliona ''Delija''!\nFudbalski klub Crvena zvezda ostavio je iza sebe jednu od najuspešnijih godina u novijoj istoriji zbog činjenice da je posle 25 godina ostvaren plasman u eliminacionu fazu jednog evropskog takmičenja.\nCrveno-beli su ostali bez trofeja na domaćoj sceni iako se činilo da će titula na stadion "Rajko Mitić", ali je zato jesen zalečila rane navijača vicešampiona Srbije.\nNakon imenovanja novog šefa struke usledili su veliki uspesi na domaćoj i međunarodnoj sceni, tako da je Zvezda 2018. godinu dočekala kao lider Super lige i jedini tim u istoriji Lige Evrope kojem je pošlo za rukom da se domogne eliminacione faze takmičenja nakon što je kvalifikacije započeo od prvog kola.\nTim povodom ekipa "Zvezda TV" pripremila je novogodišnji specijal u kojem je sumirano sve ono što je vicešampion Srbije uradio tokom jeseni na različitim poljima.


Dodik nakon sastanka sa Pavićem: Ovo je najskladnija politička koalicija | MONDOBA\nDodik nakon sastanka sa Pavicem Ovo je najskladnija politicka koalicija\n26. October, 20:02\nDodik nakon sastanka sa Pavićem: Ovo je najskladnija politička koalicija 0 Podijeli Podijeli na facebook Podijeli na twitter Podijeli na viber Pošalji na mail\n01.11.2019. / 14:44\nAutor mondo.ba 01.11.2019. / 14:44\nPredsjednik SNSD-a Milorad Dodik kazao je danas nakon sastanka sa predsjednikom DNS-a Markom Pavićem da slijede intenzivne pripreme za posebnu sjedicu Narodne skupštine RS.\nTeme će biti statust RS i pozicija RS vezano za Dejtonski sporazum ali i praksu koja je antidejtonska – kazao je danas Dodik.\nOn je dodao da će dvije stranke jedinstveno nastupiti u NSRS i zajedno usvojiti zaključke.\nOvo je bio nastavak stranačkih razgovora od prošle sedmice, a nakon što je DNS otvoreno izrazio nezadovoljstvo dosadašnjom saradnjom sa SNSD-om, te su "zamrznuli" koalicioni dogovor.\nDodik, međutim, danas tvrdi da je ovo najskladnija politička koalicija.\n"Dogovorili smo se da idemo tačku po tačku i nivo po nivo i da ta pitanja rješavamo.\nNemamo političkih razmimoilaženja, ali imamo nekih šumova u okviru ljudi na raznim niovima u sklopu obje partije", kazao je Dodik.\nPavić je rekao da je današnji razgovor napredak u odnosima i da će dovesti do smanjenja tenzija.\nUpitan da konkretizuje probleme koji su postojali u sklopu koalicije, Pavić je naveo primjer Željeznica RS.\n"Direktor je iz DNS-a, a izvršni iz SNSD-a i oni idu prema svojim centralama i svojoj stranci, a ne upravi preduzeća. To je jedan primjer. Želimo da oni funkcionišu kao uprava", rekao je Pavić.\nLider SNSD-a i srpski član Predsjedništva BiH komentarisao je danas i najnovije izjave lidera SDA-a Bakira Izetbegovića u vezi Akcionog nacionalnog plana (ANP) i puta ka NATO savezu, te je još jednom podvukao da je Narodna skupština RS donijela Rezoluciju o vojnoj neutralnosti koje se zvaničnici iz RS trebaju pridržavati.\n"RS je donijela odluku o vojnoj neutralnosti. Niko ne može natjerati ovu garnituru iz RS da prekrši tu odluku. Nijedna odluka na nivou BiH nam nije važnija. Moja bazična odgovornost je RS. Bakir očekuje da će neko u RS, koga bi on doveo, promijeniti strategiju. Sada im je strategija "hajde da skršimo Dodika i predamo Akcioni nacionalni plan". Nismo mi Šarović. Nema nikakvog Akcionog nacionalnog plana", poručio je Dodik, te iznio novi prijedlog.\n"Predlažem da se sastanemo za vikend i da promijenimo samo jedan član onog našeg sporazuma iz avgusta, tako da damo novi rok za formiranje Savjeta ministara BiH od deset dana. Ako se taj rok ne ispoštuje, i poslije posebne sjednice Narodne skupštine, onda mene više ne trebaju ni zvati", rekao je Dodik.\n''Ne smije se odustati od borbe protiv virusa''


Lapovo korisnici zainteresovani za Žur dejt, Upoznavanje za Brak\nLapovo Korisnici Zainteresovani Za Žur Dejt\nTražite li partnera? Pregledajte nove korisnike u nastavku i možda baš pronađete svog savršenog saputnika. Započnite razgovor i organizujte druženje još večeras. Naša zajednica ima više od hiljadu registrovanih korisnika koji čekaju da se ćaskaju sa nekim kao što ste Vi! Kreirajte svoj potpuno besplatan nalog ovde\nMuškoLapovo, Šumadijski Okrug, Srbija


Raketni napad na avganistansku prestonicu\n07 septembar, 2009\nPolicija u Avganistanu je saopštila da je u raketnom napadu na prestonicu Kabul pogođena kuća, u kojoj su poginula tri člana porodice. Nadležni kažu da je raketa ispaljena noćas iz okoline Kabula pala na zapadni deo grada. Poginuli su otac, majka i jedno od njihove dece.\nNešto ranije, nemačka kancelarka Angela Merkel je zatražila od NATO-a brzu i podrobnu analizu vazdušnog napada na severu Avganistana koji je naredila nemačka komanda, u kojem su prema tvrdnjama lokalnih zvaničnika izginuli brojni civili. Meta napada su bile dve kamion-cisterne sa gorivom, koje su oteli pripadnici Talibana. Nemački ministar odbrane Franc Jozef Jung pravda napad i kaže da su pripadnici Talibana mogli da upotrebe cisterne za veliki napad na nemačke vojnike u blizini.\nNjujork Tajms: Velika izborna prevara\nU današnjem izdanju lista „Njujork tajms“, navode se optužbe za veliku izbornu prevaru da bi se avganistanskom predsedniku Hamidu Karzaiju pomoglo da ponovo pobedi na izborima. List navodi da su neimenovani avganistanski i zapadni zvaničnici izjavili da su Karzaijeve pristalice organizovale čak 800 lažnih biračkih mesta, u kojima su dobijene stotine hiljada lažnih glasova. List dodaje da je broj glasova koji su na nekim izbornim mestima pribrojani Karzaiju, čak deset puta veći od stvarnog broja glasača.\nAvganistanski predsednik izjavio je da je uveren da Sjedinjene Države optužuju njegovu porodicu i političke saveznike da bi mu podrili položaj. U intervjuu za francuski dnevnik "Figaro", kaže da je uveren da je nedavno američko kritikovanje njegovog izbornog partnera, Muhameda Kasima Fahima, bilo namenjeno njemu i da su optužbe da mu je brat korumpiran neutemeljene. Karzai kaže da je na izborima možda bilo prekršaja, ali ističe da su oni "neizbežni" u svakoj novostvorenoj demokratiji.\nU međuvremenu, Karzaijev izborni tim optužuje druge kandidate za manipulisanje glasovima. Avganistanska Nezavisna izborna komisija je saopštila da su glasovi sa gotovo 500 biračkih mesta u zemlji poništeni, zbog optužbi o rasprostranjenoj krađi. Komisija je takođe saopštila da će morati da reši 650 ozbiljnih pritužbi, pre nego što rezultati izbora do kraja meseca budu mogli da budu potvrđeni.


Dodik: Pokazati puni demokratski kapacitet 14. maja – Zvornik Danas\nNaslovna/naslovna/Dodik: Pokazati puni demokratski kapacitet 14. maja\nBANJALUKA – Lider SNSD-a Milorad Dodik izjavio je danas u Banjaluci da bi Republika Srpska 14. maja, kada su zakazani miting vladajuće većine i protest opozicije, trebalo da pokaže puni demokratski kapacitet.\n„Smatramo da protest opozicije nije bio potreban, ali je sigurno razlog za organizovanje našeg mitinga. Ne organizujemo kontraprotest, nego želimo da podržimo Republiku Srpsku“, rekao je novinarima Dodik i napomenuo da će sa liderom DNS-a Markom Pavićem danas razgovarati o zajedničkom organizovanje mitinga „Srcem za Srpsku. Stop izdaji!“.\n„SDS nije izdajnički, ali grupa ljudi koja upravlja ovom partijom i institucijama BiH svojim postupcima umanjuje snagu Srpske i jača organe BiH, što je ključni razlog da se može tvrditi da ne rade u nacionalnom interesu i da se njihovo ponašanje može kvalifikovati kao izdaja nacionalnih i državnih interesa Republike Srpske“, kaže Dodik.\n„Mnogo su se mučili da li hoće ili neće proteste i prije nego što smo mi rekli da ćemo organizovati miting. Oni zakazuju i otkazuju svoj protest i naš miting“, naveo je Dodik.\n„Nećemo se sada predati, nakon 20 godina borbe za Srpsku, pred šakom ljudi koji zbog ličnih promocija i obaveza koje su ranije preuzeli i zbog funkcija u Sarajevu umanjuju snagu i institucionalni kapacitet Srpske“, rekao je Dodik.\n„Sada vidimo da to nije bilo u interesu Srpske, što govori da je sve rađeno mimo nas. Ako sa ruskom stranom dogovorimo realizaciju određenih obaveza, odnosno plaćanje dugova u novcu, a onda neko to zaustavi, pitam se šta je to, ako nije izdaja“, kategoričan je Dodik.\n„Tražili smo umanjenje PDV-a za osnovne životne namirnice, pa nije podržano, kao i mnogo stvari da bi bila olakšana socijalna situacija u Srpskoj“, pojasnio je Dodik.\n„Plate su danas duplo više, kao i budžet, nego kada su oni bili na vlasti. Bruto domaći proizvod je viši, a mi smo sagradili auto-put Banjaluka-Gradiška, Termoelektranu `Stanari`, saobraćajnu infrastrukturu na prevoju Čemerno, bolnice, škole, puteve…“, rekao je Dodik.\n„Postoji naše nezadovoljstvo činjenicom što boračka struktura nije uspjela da izvrši sertifikaciju učešća u ratu da bi stvarni borci dobili što zaslužuju, nego je sve svedeno na masovan broj ljudi, koji je viši nego broj učesnika u ratu“, dodao je Dodik.\n„Nama ne treba destabilizacija situacije, jer samo tako mogu biti promijenjene ekonomske prilike. Pripremili smo se dobro za naš miting i snosim ličnu odgovornost za svakog ko dođe na naš miting“, zaključio je Dodik.\n14. maj dodik miting\nKonkurs za nastup na "OK festu"


Direktor Republičke uprave za geodetske i imovinsko-pravne poslove Bosiljka Predragović je u završnoj riječi u Narodnoj skupštini o ovom Nacrtu zakona ponovila da će ovim zakonskim odredbama biti omogućeno brže i efikasnije rješavanje imovinsko-pravnih odnosa koji su nastali uzurpacijom zemljišta u svojini nosilaca svojine javnog prava i na dobrovoljačkim kompetencijama.\nPredsjednik Narodne skupštine Nedeljko Čubrilović je, tokom ranije rasprave u parlamentu o ovom zakonu, rekao da je bilo prijedloga da ovaj akt bude razmatran u dva dijela ili u formi dva zakona o čemu treba razmisliti.\nPotpredsjednik Narodne skupštine Senad Bratić pozdravio je namjere da se riješe problemi oko 100.000 uzurpacija u Srpskoj, ali da sa usvajanjem ovog akta treba sačekati dok se na nivou BiH usvoji Zakon o restituciji i riješe pitanja državne imovine.\nU postupku osnivanja katastra nepokretnosti identifikovano je 100.000 uzurpacija za 266 katastarskih opština u Republici Srpskoj, što znači da ni lica ni država ne mogu raspolagati tom imovinom jer je sporan imovinski odnos, rekla je direktor Republičke uprave za geodetske i imovinsko-pravne poslove Bosiljka Predragović.\n- Uzurpirano je oko 25.000 hektara visokoekonomske šume, pa od toga ni država ni fizička lica nemaju koristi jer s tom imovinom, takođe, ne mogu raspolagati - rekla je Predragovićeva, obrazlažući u Narodnoj skupštini Republike Srpske Nacrt zakona.\nZakonskim odredbama biće omogućeno brže i efikasnije rješavanje imovinsko-pravnih odnosa koji su nastali uzurpacijom zemljišta u svojini nosilaca javnog prava.\nIZVOR: Vebsajt RTRS, 02.07.2019.


Peticija i protest protiv prodaje Telekoma - Ozonpress :: internet portal\nPredstavnici opozicione stranke Dveri i reprezentativnih sindikata Telekoma organizovali su danas u Čačku potpisivanje peticije protiv prodaje te kompanije i u istom cilju najavili protest u Beogradu, zakazan za 26. septembar.\nPredsednik Dveri i šef najveće opozicione odborničke grupe u Skupštini Čačka Boško Obradović izjavio je novinarima da skupljanje potpisa građana i protesti „nisu politička već egzistencijalna priča“ i da je prodaja Telekoma „ekonomski zločin protiv interesa države i naroda“.\n„Prodajom Telekom izgubićemo ogroman broj radnika, izgubićemo domaće dobavljače, sav profit otići će u inostranstvo i zaustavićemo razvoj domaće privrede ne samo u oblasti telekomunikacije već u svim srodnim granama„, rekao je Obradović.\nOn je ocenio da nema nijednog razloga da Telekom bude prodat i da 2015. godina liči na totalnu rasprodaju Srbije.\n„Zato je naša namera da ovim skupljanjem potpisa protiv prodaje Telekoma izađemo pred republičku vlast i tražimo referendum po tom pitanju. Želimo da zaustavimo njegovu prodaju kao strateškog srpskog preduzeća koje je broj jedan na Balkanu„, rekao je Obradović i najavio veliki protest u Beogradu 26. septembra protiv prodaje Telekoma.\nPredsednici Jedinstvenog sindikata Telekoma i Sindikata Telekoma Srbije u Čačku Vojkan Pavlović i Miloljub Pantelić oštro su osudili nameru prodaje Telekoma, ističući da nema nijednog razloga za njegovu prodaju i ocenili da će njegovom eventualnom prodajom mnogi radnici izgubiti posao.\nsidikalac 10/09/2015 u 05:23 Odgovorite\n„Kasno Marko na Kosovo stiže!“


Goranu Stanišiću sud u Prištini odredio pritvor do 30 dana | Radio Kosovska Mitrovica\n22. July, 2019 13:44 |\nGoranu Stanišiću određen je pritvor u trajanju od mesec dana, na osnovu odluke Osnovnog suda, potvrdio je za Radio Kosovska Mitrovica advokat Miro Delević.\nOn navodi da je pritvor određen na zahtev specijalnog tužioca pod sumnjom da je izvršio krivično delo ratni zločin protiv civilnog stanovništva koji se dogodio 15. i 16. aprila 1999. godine.\nDelević je najavio da će nakon dobijanja rešenja uložiti žalbu u roku od 24 sata.\nGoran Stanišić uhapšen je u subotu popodne na prelazu Jarinje.\nPotpredsednik Srpske liste Igor Simić o hapšenju Stanišića\n“Nakon više destina ispitivanja koje je Specijalno tužilaštvo za zločine OVK sprovelo u prethodnom periodu , ovo je pokušaj stvaranja nekog veštačkog balansa između broja uhapšenih Albanaca i Srba, kaže Simić. “Pritom, nemojmo da zaboravimo da je gospodin Stanišić i nekoliko građana pre njega uhapšeno na osnovu nekakvih tajnih optužnica za koje niko ne zna. Stanišić je neko ko je više puta dolazio na prostor Kosova i Metohije bez ikakvih problema, obilazio svoju rodbinu i odjednom se sada pojavljuju ovakvi nekakvi razlozi za njegovo pritvaranje” rekao je Simić.\nNavodi, da hapšenja izazivaju nemir među Srbima na prostoru Kosova i Metohije, jer je kako ističe, pravosuđe Kosova do sada više puta pokazalo da je podložno političkim uticajima i da ne sudi po pravu i po pravdi.\n“Stoga je apsolutno razumljiv i strah kod običnih građana, jer činjenica je da se ovakvim hapšenjima vrši direktan pritisak na opstanak i ostanak Srba na ovim prostorima” istakao je Simić.\nDirektor Kancelarije za Kosovo i Metohiju Marko Đurić je takođe osudio hapšenje Stanišića, vest možete pogledati na sledećem linku:


Pronađi parovi koji su zainteresovani za sving ćaskanje, Svinger Klub\nPronađi Parovi Koji Su Zainteresovani Za Sving Ćaskanje\nTražite li partnera? Pretražite najnovije korisnike u nastavku i možda naletite na svog savršenog saputnika. Pošaljite poruku i organizujte druženje večeras. Naš sajt ima na stotine pridruženih korisnika koji ne mogu da dočekaju da se druže sa nekim kao Vi! Kreirajte svoj 100% besplatan nalog ovde\n062 8920289:Simpatični on 37-182-86, ona 35-165-59 uredni diskretni, obrazovani,u ljubavnoj vezi, inače oboje u braku sa drugim osobama, oboje bisex,za povremena intimna druženja sa parovima iz okoline Smedereva,prednost parovima sa smeštajem.\nParKamen, Splitsko-dalmatinska županija, Hrvatska\nmladi i dobrog izgeda spreni da upoznamo\nmladi bracni par zeljan novih iskustava...\nParKonjic, Federacija Bosne i Hercegovine, Bosna i Hercegovina


EU bi u „prazničnom duhu“ mogla da odobri primjenu bezviznog režima za građane Srbije, Makedonije i Crne Gore već 19. decembra. Istovremeno Srbija namjerava podnijeti kandidaturu za članstvo u Uniji do kraja godine.\nBožićni poklon - Visa\nEvropski komesar za proširenje, Oli Ren, očekuje da će građani Srbije do kraja godine osjetiti konkretnu dobit od završetka jednog važnog posla kao što je to proces vizne liberalizacije. Komentarišući najave o mogućem stupanju na snagu bezviznog režima za građane Makedonije, Srbije i Crne Gore već 19. decembra Oli Ren je izjavo da Božićni praznici, po definiciji, za sobom povlače i dobru volju.\n„Nadam se da će ovakva dobra volja moći da se iskaže i u ovoj situaciji. Tu odluku ipak ostavljam u rukama Savjeta ministara i zemalja članica EU. Iako tu postoje i određeni praktični uslovi, hajde da svi pokažemo što je moguće više dobre volje prije Božića.“\nOvaj prijedlog koji je podnijela Slovenija, a podržao Komitet stalnih predstavnika država EU, trebalo bi da bude razmotren u Evropskom parlamentu, a zatim i eventualno usvojen na Savjetu ministara EU u drugoj polovini novembra.\nZa kandidaturu važna primjena Prelaznog sporazuma\nPovodom najave ministra spoljnih poslova Srbije, Vuka Jeremića, da Srbija namjerava da do kraja godine podnese kandidaturu za članstvo u EU, evropski komesar za proširenje, Oli Ren, rekao je da on poštuje suverenitet Srbije kada se radi o tako važnoj odluci, i dodao:\n„Politika EU, zasnovana na obnovljenom konsenzusu o proširenju iz 2006. godine, zahtjeva da zemlja ima odgovarajući proces u implementaciji Prelaznog sporazuma prije nego što joj kandidatura za članstvo bude razmatrana. To je osnova naše pozicije, i ono što ja uvijek podvlačim.“\n"Magične riječi" Serža Bramerca\nRen je posebno podvukao važnost koju ima jednostrana primjena Prelaznog sporazuma od strane Srbije. Način na koji to Srbija radi, prema Renovim riječima, pokazuje da je ona sposobna da se nosi sa obavezama koje zahtjevaju pristupni procesi. Upravo je ta sposobnost jedno od glavnih mjerila kojim se rukovodi Evropska komisija prilikom davanja mišljenja o prihvatanju kandidature neke zemlje. Oli Ren je još jednom ističe da je stav Evropske komsije da bi Prelazni sporazum sa Srbijom trebalo da bude deblokiran. U tom kontekstu, sada se očekuje i novi izvještaj glavnog tužioca Haškog tribunala, Serža Bramerca, koji bi, prema Renovim riječima, ukoliko Srbija zaista sarađuje u punoj mjeri sa Tribunalom, trebalo da u svom izvještaju eksplicitno i upotrijebi te magične riječi, koje pak u ovom slučaju imaju i političku težinu.\n„Napredovanje jedne zemlje ka članstvu u EU posao je za cijelu naciju, i da bi bio uspješan mora biti zasnovan na najširem mogućem konsenzusu“, zaključio je Oli Ren. On smatra da na putu Srbije ka EU ni jedna prepreka neće ostati nepremostiva ukoliko u zemlji postoji politička volja i podrška naroda, i dodao:\n„Posebno sam zadovoljan time što se u Srbiji vidi porast zalaganja kako za evropske vrijednosti tako i za čvršće veze EU i Srbije. Evropski duh zadobija srca i umove srpskog društva.“


Ministar rada i boračko-invalidske zaštite Republike Srpske Milenko Savanović poručio je da srpski narod zapadno od Drine može opstati jedino ako se okupi oko institucionalnog okvira - Srpske.\n- Samo tako možemo opstati i da ne budemo statistička greška kao Srbi u Hrvatskoj - istakao je Savanović na svečanoj akademiji u Banskom dvoru u Banjaluci, povodom obeležavanja Dana ulaska srpske vojske u Banjaluku 1918.\nSavanović je rekao da je to strateško i istorijsko pitanje sa kojim ne sme niko da se igra u smislu nejedinstva i svega onoga što se Srbima dešava poslednjih godina.\n- Neprijatelj vreba, ne spava, on se samo malo primiri, probudi se i opet udari na srpski narod. Njegov glavni imenitelj je da rijeka Drina bude granica srpskog naroda i da Srba ne bude u BiH - upozorio je Savanović.\nOn je naglasio da bi mlade generacije kroz istoriju trebalo da nauče i da nikada ne zaborave borbu srpskog naroda za slobodu, čija je cena samo u Prvom svetskom ratu bila 1,3 miliona poginulih Srba.\nGradonačelnik Banjaluke Igor Radojičić istakao je da je srpska vojska pre 99 godina oslobodila Banjaluku nakon više od 450 godina pod tuđinskim vlastima.\n- Nakon četiri teške godine Prvog svetskog rata i okupacije Srbije, u jednom jedinstvenom, patriotizmom nabijenom naletu, srpska vojska je probila Solunski front 15. septembra 1918, za manje od dva meseca oslobodila zemlju i pred sobom očistila sve neprijateljske formacije - naveo je Radojičić.\nOn je podsetio da je sloboda u Banjaluku došla i 22. aprila 1945. godine, nakon četiri godine fašističke okupacije, a zatim se ponovo morala braniti i odbraniti u periodu od 1991. do 1995. godine u odbrambeno-otadžbinskom ratu.\n- Ovoj inicijativi danas posvećujemo institucionalnu pažnju kroz razmatranje i promene regulacionih planova u centru grada, gde će biti određeno adekvatno mesto za spomenik - naveo je Radojičić.\nSvečanoj akademiji prisustvovali su predsednik Republike Srpske Milorad Dodik, predsednik Narodne skupštine Republike Srpske Nedeljko Čubrilović, te državni sekretar u Ministarstvu za rad, zapošljavanje, boračka i socijalna pitanja Srbije Negovan Stanković.\nDan ulaska srpske vojske u Banjaluku 1918. obeležen je služenjem parastosa nestalim i poginulim srpskim borcima iz Prvog svetskog rata u banjalučkom Hramu Hrista Spasitelja i svečanom akademijom u Banskom dvoru u Banjaluci.\nBivši predsednik Skupštine Grada Banjaluka na ime „BELOG HLEBA“ do sada uzeo više od 15.000 KM\nPrizor koji se ne viđa svaki dan: Tri bela konja prošetala Banjalukom\nMilenko Stojičić objavio antologiju ratne književnosti RS: Priče koje je tek okrznuo metak\nU direktnom sudaru poginuo 36-godišnjak, "golfom" prešao u suprotnu traku


Vizija i misija - Fabrika biskvita Jaffa DOO\n"Jaffa" DOO Crvenka želi da zadrži i ojača lidersku poziciju u proizvodnji konditorskih proizvoda u zemlji i regionu. Istovremeno teži da ostvari značajan plasman svojih proizvoda na teritoriji Jugoistočne Evrope i bude prisutna i poznata na svetskom tržištu.\n"Jaffa" DOO Crvenka svojim kvalitetnim i zdravstveno bezbednim konditorskim proizvodima u potpunosti zadovoljava zahteve, potrebe i očekivanja kupaca i potrošača, pružajući sigurnost i dobar životni standard našim zaposlenima, a što će rezultirati profitom za svoje akcionare. "Jaffa" DOO Crvenka će negovati tradiciju učestovanja u humanitarnim i donatroskim akcijama uz stalnu saradnju sa lokalnim i regionalnim zajednicama na obostrano zadovljstvo.\n"Jaffa" DOO Crvenka želi da ostvari svoju Viziju na zadovljstvo i uz angažman svih korisnika i zainteresovanih strana (kupci, potrošači, isporučioci, lokalna zajednica, zaposleni, poslovni partneri, akcionari).\n"Jaffa" DOO Crvenka svoju lidersku poziciju održava razvojem sopstvenih brendova.\n"Jaffa" DOO Crvenka neprekidno radi na usavršavanju kadrova koji čine glavni oslonac u postizanju Vizije.


Nova vlast deli fotelje, Škundrić vodi EPS\nFunkcioner SPS-a Petar Škundrić najozbiljniji je kandidat za novog generalnog direktora Elektroprivrede Srbije (EPS).\nKako navodi list Press, partneri u novoj vladajućoj koaliciji još nisu završili podelu kadrova u javnim preduzećima, ali su socijalisti zainteresovani da na čelo EPS-a dođe bivši ministar energetike i savetnik premijera za energetiku.\nSagovornici tog lista napominju da je u razgovorima SNS-a i SPS-a načelno bilo govora o tome da naprednjaci dobiju mesto direktora, a socijalisti predsednika Upravnog odbora EPS-a, ali da je moguća rokada.\n- Ukoliko SPS dobije mesto direktora EPS-a, onda će na tu funkciju sigurno biti imenovan Petar Škundrić - naveli su naši izvori.\nOni ističu da će Telekom sigurno preuzeti SNS i da je najozbiljniji kandidat za tu funkciju Draško Petrović, kao što je Press to prvi i objavio.\nNaprednjaci su rezervisali sve bezbednosne službe, uključujući Bezbednosno-informativnu agenciju (BIA).\nIzvesno je i da će socijalistima još pripasti Dunav osiguranje, Železnice Srbije, Uprava carina i najverovatnije RTB Bor.\n- Za RTB Bor bio je zainteresovan URS Mlađana Dinkića - dodaju sagovornici Pressa i navode da će Dinkić imati kontrolu nad aerodromom, Jat ervejzom, Skijalištima i Komercijalnom bankom.


Dojava požara - BS Projekt 2009\nSistemi za automatsku detekciju i dojavu požara\nSavremeni sistemi za rano otkrivanje, prijavljivanje i alarmiranje požara moraju ga otkriti i u skladu s tim reagovati kada je požar još uvek u početnoj fazi gorenja. Samo takvi sistemi mogu sprečiti velike štete od požara, jer je u mnogim slučajevima vreme reakcije usled ljudskog faktora predugo.\nPožarni sistemi funkcionišu na različitim fizičkim principima, u zavisnosti od pojave požara (dim, svetlost, gasovi, toplota, temperatura), posmatranog prostora i potencijalno zapaljive supstance. Sa ove adrese dostupan je niz detektora koji su osetljivi samo na određenu pojavu požara. Na ovaj način mogu pružiti raniju detekciju požara sa zanemarljivim brojem lažnih alarma.\nProjektovanje, izvođenje i kontrolisanje radova na stabilnim sistemima za dojavu požara na osnovu zakonske regulative treba da vrše stručna lica i kompanije licencirane za poslove projektovanja i izvođenja stabilnih sistema za dojavu požara


Impuls Telekomunikacije - Mobilnost - NS1000\nMobilnost - NS1000\nPBX oprema / Panasonic PBX / Panasonic KX-NS1000 / Mobilnost - NS1000 /\nVišećelijski DECT sistem pruža različite vrste bežičnih rešenja, čineći da telefon lokala može da bude bežični i omogućavajući da zaposleni ostanu u kontaktu sa sagovornicima kada god i gde god da su, dok su u zoni pokrivenosti.\nKX-NS1000 nudi rešenja za povezivanje mobilnih telefona za kompanije sa puno zaposlenih koji rade na terenu ili od kuće.\nVišećelijski DECT bežični sistem\nVišećelijski DECT bežični sistem dozvoljava zaposlenima da nastave razgovor putem laganih bežičnih lokala, i kada su odsutni sa svog radnog mesta, kada su van fabrike, magacina ili nekog drugog postrojenja.\nIntegracija mobilnih telefona\nKada pozivaoci zovu broj telefona na radnom mestu, u isto vreme zazvoniće fiksni telefon na radnom mestu i mobilni telefon pozvanog. Pozvani može primiti poziv bilo da je unutar prostora ili na terenu. Tako je omogućeno da se korisnici informišu samo o jednom broju telefona, u kancelariji\nKada su zaposleni na terenu, van kancelarije, omogućeno im je da pozivaju korisnike sa SIP telefonima "soft phone" na svojim pametnim telefonima bez dodatnih troškova. Pozvani će u ovom slučaju dobiti informaciju da je pozvan sa kancelarijskog broja telefona, umesto mobilnog telefona zaposlenog. Lokal numerisan jednim brojem telefona (One Numbered Extension)


Vučić: Bližimo se katastrofi ako Priština ukine Srpsku listu\nPredsjednik Srbije Aleksandar Vučić upozorio je, poslije najnovijih manipulacija Prištine i prijetnji ukidanjem Srpske liste, na veoma loš razvoj događaja i pozvao zapadne partnere i Prištinu da "se urazume", kako bi se izbjegla katastrofa.\nAleksandar Vučić navodi da je zabrinut zbog situacije u južnoj srpskoj pokrajini.\n"Veoma sam zabrinut zbog situacije na Kosovu i Metohiji posebno po pitanju pokušaja Albanaca da donesu odluku o ukidanju Srpske liste", rekao je Vučić u razgovoru sa predsjednicom Saveta federacije Federalne skupštine Ruske federacije Valentinom Matvijenko.\nVučić je istakao da je Srpska lista partija koja je dobila 96 odsto glasova kosovsko-metohijskih Srba i da je imala podršku Beograda.\nKonstatovao je da su u Prištini izmislili nekakvu priču o trovanju kovertama iz Srbije i pri tome rekli da su članovi CIK-a otrovani, a nijedan Srbin član CIK-a nije otrovan.\nSada, ističe Vučić, više nisu sigurni da su otrovani, ne znaju šta da izmisle, ali konstatuju da treba ukinuti Srpsku listu.\nTo će, ukazuje predsjednik Srbije, ostaviti katastrofalne posljedice po odnose Srba i Albanaca.\n"Srba tada više neće biti u institucijama, a zna se kada ih nema u institucijama gde ih ima i kako će morati da štite i čuvaju svoju slobodu i ognjište", rekao je predsjednik Srbije.\n"Zato smo molili naše zapadne partnere da se urazume zajedno sa Albancima, da im ne pomažu u tim bolesnim ciljevima, jer, u protivnom, plašim se da se bližimo katastrofi", upozorio je Vučić.\nIstiče da je sve što su radili Zapad i Priština bilo sa jednim ciljem – uništenje Srpske liste.\n"To je velika briga za nas. Hvala Rusiji. Dogovorio sam da se sa predsjednikom Rusije Vladimirom Putinom u decembru vidim i veoma se radujem tom susretu. Očekujem uskoro posetu predsjednika Medvedeva, da zajednički proslavimo oslobođenje Beograda i Srbije. Vama hvala na ličnom zalaganju za najbliže odnose sa Srbijom. Nadamo se da ćete nas još češće posećivati u budućnosti", poručio je Vučić u obraćanju Matvijenkovoj.\nDodao je da su politički i ekonomski odnosi između Srbije i Rusije veoma dobri i još jednom zahvalio i Valentini Matvijenko i predsjedniku Rusije za podršku u očuvanju teritorijalnog integriteta Srbije.\n"Ekonomski odnosi su odlični, robna razmena raste, a najvažnije je čvrst i kostantan stav Rusije po pitanju očuvanja teritorijalnog integriteta i suvereniteta Srbije . I hvala i vama i predsendiku Putinu na toj podršci. naši političkci odnosi su veoma dobri i mislim da vaša poseta jača i političke i ekonomske odnose", rekao je Vučić u obraćanju Matvijenkovoj na ruskom jeziku.\nAleksandar Vučić Srpska lista Kosovo\nKosovski profesor tvrdi\n"Ima dovoljno osnova da se Srpska lista proglasi neustavnom"\nKurti neće sa Srpskom listom\nVučić: Srpska lista odnijela najubjedljiviju pobjedu u svojoj istoriji\n26 glasova 58%\n8 glasova 18%


Zakazana konstitutivna sednica Privremenog organa opštine S. Palanka\nPrva sednica Privremenog organa biće održana u četvrtak, 7. decembra, u 10 sati\nZakazana je konsitutivna sednica Privremenog organa opštine S. Palanka. To znači da su stekli svi zakonski preduslovi za stupanje na snagu privremenih mera. Prva sednica Privremenoig organa zakazana je za četvrtak, 7. decembar, u 10 časova.\nOvu informaciju je potvrdio Nikola Vučen (SNS), predsednik Privremenog organa, na konferenciji iz medije, na kojoj su bili prisutni i ostali predstavnici SNS-a, u ovom novoformiranom Privremenom organu, Ivan Gajić i Mioljub Radovanović.\nDa podsetimo, pored tri predstavnika SNS-a, u Privremenom organu su i Petar Jelić (SPS) i Dr Nikola Grujić (DS).\nNa konsitutivnoj sednici Privremenog organa trebalo bi da bude izabran sekretar, usvojen Poslovnik o radu i doneta rešenja o prestanku mandata odbornika, kao i dužnosti predsednika i sekretara SO, predsednik i zamenika predsednika Opštine i Opštinskog veća.


Ruka u testu : Sadržaj > Ruka u testu > Glavne akcije > Seminari za nastavnike i ostale aktivnosti\nSadržaj > Ruka u testu > Glavne akcije > Seminari za nastavnike i ostale aktivnosti >\nSeminari za nastavnike i ostale aktivnosti\nRuka u testu nastoji da kroz seminare koji se održavaju u školama pomogne učiteljima i nastavnicima u nastojanjima da realizuju svoja predavanja tako da ona budu interesantna za učenike. Doprinosi širenju primen istraživačkog pristupa u osnovnim školama objedinjavajući brojne aktere iz oblasti obrazovanja i nauke, podstičući na taj način formiranje kompetitivne mreže koja treba da pomogne nastavicima u predavanju nauka.\nSkoro svaki region u Srbiji ima centar za talente centri za talente, koji svojom aktivnošću objedinjuje, pored najtalentovanijih učenika, kompetentne učitelje i nastavnike, obrazovne instiutcije, društvene aktere na lokalnom i regionalnom nivou, naučnike i profesore univerziteta kao spoljnje saradnike, kao i sve zaiteresovane za promociju nauke kod mladih. Ruka u testu je sa nekim od tih centara uspostavila saradnju uključivanjem učenika u međunarodne projekte (Živeti sa suncem, Tragovima Eratostena), nastavnika u centrima kao članova tima pri organizaciji i realizaciji seminara u njihovom gradu uz nastojanje njenog stalnog proširivanja. Koristeći iskustva pilot centara projekta La main à la pâte u Francuskoj smatramo da naši regionalni centri mogu značajno doprineti promociji primene naučnog metoda u predavnaju nauka u našim školama i popularizaicji nauke kod svih učenika a ne samo talenata.\nZahvaljujući uspostavljenom partnerskom odnosu sa brojnim visokoškolskim institucijama, Ruka u testu nastoji da razvije širu i konkretnu saradnju naučnika, profesora univerziteta i studente nauka sa osnovnim školama. Jedan od vidova te saradnje je i naučno praćenje koje ima za cilj da ohrabir, i konkretnim praktičnim realizacijama pomogne učiteljima i nastavnicima, uz maksimalno poštovanje njihovih pedagoških kompetencija, u realizaciji naučnih sadržaja. Ovaj tip aktivnosti je u Srbiji u svom začetku, dok je u Francuskoj regulisan Poveljom o praćenju realizacije programa nauka i tehnologija u osnovnoj školi (ASTEP) iz 2004, koja nam može poslužiti u pokušajima da nešto slično uradimo i kod nas.\nRuka u testu ima akreditovan projekt u ZUOV kojim nastoji da promoviše istraživački pristup u predavanju nauka u našim predškolskim ustanovama i osnovnim školama. Ministarstvo prosvete je uvelo opcioni predemet « Ruka u testu-Otkrivanje sveta » za učenike do četvrtog razreda, koji treba da konkretnim primerima pokaže mogućnosti primene ovog metoda rada ne samo u savalđivanju sadržaja iz nauke i tehnologije. Ministarstvo za nauku je podržalo izdavačku delatnost, pomoglo u realizaciji Internet sajta za nastavnike http://rukautestu.vin.bg.ac.rs , učestvovalo kao sponzor u organizovanju tri međunarodne škole za Jugoistočnu Evropu koje su bile posvećene primeni ovog metoda rada i međusobnoj regionalnoj saradnji http://rukautestu.vin.bg.ac.rs/handson4 .\nSrpska akademija nauka i umetnosti i Beogradski Univerzitet će potpisati ugovor o saradnji sa Francuskom akademijom nauka u ovoj oblasti. Prosventi pregled je, štampanjem niza dodatak Prosveten prakse i izdavanjem knjige za vaspitače Otkrivanje sveta u predškolskoj ustanovi, izuzetno doprineo predstavljanju ovog projekta nastavnicima i učiteljima u osnovnim školama. Institut Vinča je podržao sve ove aktivnosti pružajući mogućnost za tehničku realizaciju postavljanja Internet sajta, organizovanje niza međunarodnih i domaćih seminara, videokonferencija, itd. Društvo fizičara Srbije je bilo prvo koje je shvatilo značaj ovog projekta i omogućilo štamapnje prve tri knjige namenjene nastavnicima. Zavod za udžbenike je do sada štampao 6 knjiga u okviru biblioteke Zrnca nauka i time nastavnicima, roditeljima, učenicima i svim zainteresovanim za nauku pružio izuzetno kvalitetne resurse. Ova biblioteka ima u pripremi još 5 novih izdanja.\nEkipa Ruka u testu sarađuje sa francuskim partnerima na razvoju novog polja primene istraživačkog pristupa za učenike od 5-8 razreda. Članovi ekipe uzimaju učešća u opštim debatama nastojeći da promovišu ovja metod rada kroz priloge na kolokvijumima, seminarima, knjigama, članicima, radio i televizijskim emisijama ili pisanim medijima.\nSvi seminari koji su do sada održani navedeni su u pdf dokumentu koji možete preuzeti ovde:\nPoslednja izmena : 19/03/2012


Afte, herpangina, PFAPA sindrom, enantem i još po nešto - Magazin Zdravo\n1. Prvo dajte lek protiv temperature (na bazi Ibuprofena ili paracetamola). Čak i da dete nema temperaturu, lek se može dati u cilju smirivanja bolova. Sirup dozirajte špricem kako biste izbegli da se zalepi za aftu jer onda boli još i više. Posle sirupa obavezno da ispere usta i posle 20-30 min treba pokušati i hranjenje jer bi trebalo manje da boli :)\n5. Na afte i sve bolne ranice u ustima se može prskati Tantum verde i/ili Apis gola sprej ili štapićem za uši aplikovati Anaftin, Sockoseryl ili Gengigel za decu, a ima i gelova na bazi Daktanola koji se prave u apoteci po receptu pedijatra. Takođe se može povremeno premazivati Genicijanom (onom ljubicastom tečnošću koju ste koristili za mlečac na jeziku kad su bili bebe). Može se koristiti bukvalno svaki od od ovih preparata, samo ne u isto vreme već lepo rasporedite tako da će pomalo svaki pomoći. Sve to ako imate džak para naravno :) I ne očekujte čuda! Vreme je jedini ključni faktor i ono će učiniti svoje čak i da niste vlasnici pomenutog džaka…


Ekonomija - datum: 2019-03-14 SKUPŠTINSKA KOMISIJA USVOJILA PLAN RADA\nSa sjednice Kontrolisaće privatizaciju Instituta\nSkupštinska Komisija za praćenje i kontrolu postupka privatizacije planira da ove godine kontroliše postupke privatizacije Instituta „Simo Milošević”, Hotelske grupe (HG) Budvanska rivijera i turističke valorizacije lokaliteta Ada Bojana.\nPredsjednik Komisije Branko Čavor kazao je juče da je kontrola postupka privatizacije Instituta predviđena za drugi kvartal, Budvanske rivijere za treći, dok će u četvrtom kontrolisati postupak turističke valorizacije lokaliteta Ada Bojana.\nAndrija Popović (LP), koji je bio uzdržan prilikom glasanja o predlogu plana rada Komisije za ovu godinu, kazao je da se ne slaže sa planom privatizacije koji je Vlada plasirala.\n– Podržavam plan rada, ali se ne slažem sa Vladinim planom privatizacije. Gradovi Budva i Herceg Novi umnogome zavise od HG Budvanska rivijera i Instituta „Simo Milošević” i pozivam na veliku opreznost kod prodaje dijela akcija u vlasništvu države i državnih fondova – rekao je Popović na jučerašnjoj sjednici.\nHG Budvanska rivijera, kako je naveo, ima vrijednost kapitala od 80 miliona eura, sa vlasništvom države od blizu 60 odsto i veoma je profitabilna. Institut „Simo Milošević” ima vrijednost kapitala oko 155 miliona, a prodaje se oko 56 odsto akcija. Popović, kako prenosi Mina biznis, smatra da se mora povesti računa o socijalnom aspektu privatizacije.\n– Država mora stati na loptu i ne ići u takve privatizacije koje su potpuno nepotrebne, jer se radi o veoma profitabilnim kompanijama – poručio je Popović.\nAna Nikolić (DPS) je kazala da je plan rada sasvim u redu, ali da će ga Komisija dopuniti kako se to bude realizovalo u okviru rada Vlade.


ARTinfo - Domovi zdravlja u Vitezu i Travniku dobitnici dezinfekcijske opreme iz Češke\nDomovi zdravlja u Vitezu i Travniku dobitnici dezinfekcijske opreme iz Češke\nU okviru projekta "Inovativni pristup odgovoru na Covid 19 u ranjivim zajednicama u Bosni i Hercegovini", koji provodi organizacija CARE Balkans u suradnji s organizacijama civilnog društva, osigurana je medicinska i zaštitna oprema u vrijednosti od skoro 130.000 KM za 10 domova domova zdravlja u BiH.\nProjekat je financijski podržalo Ministarstvo vanjskih poslova Republike Češke.\n- Radimo u 10 općina. Praktički ciljamo na marginalizirane grupe stanovništva, ali jedna od mjera jeste i donacija opreme domovima zdravlja. Neka logika koja nas je vodila jeste da su domovi zdravlja na prvoj liniji odbrane od covida. Kao što vidimo domovi zdravlja možda i najmanje primaju donacije u zaštitnoj opremi i dezinfekcijskim sredstvima, tako da smo se odlučili da jedna komponenta bude pomoć domovima zdravlja. Imamo češke partnere u projektu i uređaji za dezinfekciju koji doniramo prepoznati su na češkom tržištu, tako da smo ih uvezli za porebe naših domova zdravlja - kazala je Bučan.\nŠefica Odjela za razvojnu suradnju Veleposlanstva Češke Republike u Bosni Hercegovini Jana Zelingerova kazala je da je Češka Republika odlučila da pruži humanitarnu pomoć najranjivijim zajednicama u BiH.\n- Jako sam sretna što je Češka Republika u prilici da pomogne BiH u zaustavljanju širenja pandemije. Projekat, u ukupnoj vrijednoti od 200.000 eura, implemntira se od CARE Češke Republike i CARE Balkans. Nadamo se da će uz pomoć ove zaštitne opreme domovi zdrvalja biti u mogućnosti da dezinfaciraju prostor u kome s nalaze i na taj način spriječe širenje pandemije. Jadna od komponentata prokekta je da se osiguraju i higijenski paketi za porodice od kojih su neke iz romske populacije. Druga pomoć je u obliku pružanja ekonomskih paketa pomoći onima na koje je utjecala pandemija - kazala je Zelingerova.


Gde Investirati | Beogradska berza: Nezadovoljena tražnja akcijama NIS-a, pad indeksa\nJedan od najslabijih trgovačkih dana u tekućoj godini ostao je za nama. Ukupan promet iznosio je mizernih 3,4 miliona RSD (27,4 hiljade EUR), dok je indeks Belex15 oslabio 0,2% na\nDanas je zabeležen vanredno visok promet na domaćem tržištu kapitala, zahvaljujući pre svega dominaciji državnih dužničkih hartija. Ukupan promet u trgovanju iznosio je 1,76 milijardi RSD (14,2 miliona EUR), dok\nTreći dan zaredom nastavljen je silazni trend domaćeg tržišta akcija, a indeks Belex15 se blago spustio na nivo od 622,2 poena, izgubivši 0,25% svoje vrednosti. Ukupan promet u trgovanju iznosio\nPhilip Morris ostvario rast prihoda u 2015, dobit niža 16.6%\nNiška duvanska industrija Philip Morris Operations objavila je da je prošle godine zabeležila poslovni prihod od 29,8 milijardi dinara što je za 22,4 odsto više u odnosu na prethodnu godinu.\nSvi proizvođači duvana bi želeli da razviju proizvod koji će smanjiti rizik od bolesti povezanih sa pušenjem. Philip Morris je unajmio čak 300 naučnika koji trebaju da dokažu da je


LIGA ŠAMPIONA Bajern razbio Lacio, minimalac Čelsija - mediji.net\nU finišu prvog poluvremena Liroj Sane je postigao treći gol za nemački klub, koji je bezbrižno mogao na...\nfk lacioPreko 400 vesti\nfk čelsiPreko 400 vesti\nfk bajern minhenPreko 600 vesti\nliga šampionaPreko 3800 vesti\nfk atletikoPročitajte još na ovu temu\nCirkus u Seriji A: Prete Torinu oduzimanjem bodova, jer ne mogu da igraju sa Lacijom zbog karantina\nKao da gledamo reprizu meča između Juventusa i Napolija. Fudbaleri gostujuće ekipe tada zbog karantina nisu mogli da dođu u Torino da odigraju svoj meč protiv crno-belih, zbog čega ih je liga kaznila registrovanjem utakmice 3:0 u korist domaće ekipe. Malo je reći da su Napolitanci poludeli zbog te...\nSport i koronavirus nikako ne idu zajedno, ali ove sezone se lopte nekako kotrljaju širom Evrope. Doduše, uz dosta muka, pošto pojedine zemlje ne žele da naprave apsolutno nikakve ustupke, čak ni za profesionalni sport, pa se tako međunarodne utakmice, poput onih u Ligi šampiona i Ligi Evrope,...\nKorona virus koji je početkom prošle godine okovao Italiju a sa njom i čuvenu Seriju A, ponovo pravi probleme fudbalskim gigantima. Naime, meč između Lacija i Torina nalazi se pod upitnikom zbog zaraženih u gostujućem timu.Kako su saopštili italijanski mediji, u Torinu će danas obaviti novo...\nNULA... Junajted i Čelsi bez golova\nFudbaleri Čelsija i Mančester junajteda večeras su u Londonu odigrali nerešeno 0:0, u 26. kolu engleske Premijer lige.


Američki sajber-stručnjaci u Crnoj Gori istražuju „hibridne pretnje“ - Sputnjik Srbija\n16:43 30 Mart 2020\nAmerički sajber-stručnjaci u Crnoj Gori istražuju „hibridne pretnje“\n14:13 16.11.2019 Preuzmite kraći link\nElitni tim američkih sajber-stručnjaka boravi u Crnoj Gori i sa crnogorskim kolegama radi na suprotstavljanju zlonamernim sajber-akterima na ključnim mrežama i platformama. To je nedavno saopšteno iz Ambasade SAD u Crnoj Gori, bez navođenja više informacija o kakvim timovima se radi, prenosi „Pobjeda“.\nAmerički specijalizovani bezbednosni portal „Sajberskop“ je u svojoj analizi otkrio nove detalje, navodeći da se radi o misiji poznatoj pod nazivom „Hant forvard“, te da su operacije relativno nove za američku Sajber-komandu. Ova misija, kako se navodi, obično šalje između pet i 30 članova američke službe, koji love zlonamerni softver.\nDejvid Luber, izvršni direktor američke Sajber-komande, čiji članovi borave u Crnoj Gori i istražuju hibridne pretnje, kazao je da, radeći sa partnerskim zemljama, ta komanda dobija važne informacije, koje im pomažu da zaštite njihov sajber-prostor.\nNa konferenciji „Sajber kon 2019“ Luber je objasnio i kako timovi koji su upućeni u Crnu Goru rade svoj posao.\n„Kroz slučajeve kada su odbrambeni timovi Sajber-komande pozvani da pomognu u odbrani mreža drugih nacija, poput Crne Gore, Komanda je naučila puno o zlonamernom softveru. Pozvali su nas da sarađujemo sa njima u njihovim mrežama u odbrambenoj ulozi. i tada smo stekli neverovatne uvide u napredne, uporne pretnje i zlonamerne softvere i bili smo u mogućnosti da to pokažemo ostatku sveta“, kazao je Luber.\nAmerikanci brane crnogorsku mrežu\nLuber je dodao da prema Zakonu o nacionalnoj odbrani iz 2019. SAD imaju parvo da deluju izvan mreže Ministarstva odbrane kako bi pomogle saveznicima da se brane unapred.\n„To je velika razlika, jer je u prošlosti Ministarstvo odbrane mogalo da deluje samo u sopstvenim mrežama. Ali, kada nas pozovu naši saveznici, sada možemo da radimo i pomognemo u odbrani unutar njihovih mreža“, pojasnio je Luber.\nOva akcija je, dodaje, baš ono što američko Ministarstvo odbrane naziva „odbranom unapred“.\n„Zatim uzimamo te informacije i delimo ih sa našom sajber-industrijom i vladom“, istakao je Luber.\nPodsetimo, američki državni sekretar Majk Pompeo kazao je nedavno, tokom posete Podgorici, da je zahvaljujući direktnoj saradnji sa Crnom Gorom u oblasti sajber-bezbednosti razvijena zaštita od ruskog malvera koji, kako je naveo, „sada štiti milijarde uređaja širom sveta“.\nsajber, Amerika, Crna Gora


Novinar Solovjov za “Rusku gazetu” najljepšim riječima opisao ponudu Srpske – Novosti Plus\nPredsjednik Saveza novinara Rusije Vladimir Solovjov rekao je da Republika Srpska pruža velike mogućnosti ruskim turistima, posebno skijašima, i istakao da je najvažnije što tu živi prijateljski srpski narod, koji je uvijek imao dobre odnose sa Rusima. “Vrijedi posjetiti ove gradove, planine, jezera, probati domaću kuhinju, nevjerovatno ukusnu i veoma jeftinu”, rekao je za “Rusku gazetu” Solovjov, koji je radio više od 10 godina kao dopisnik na Balkanu.\nList podsjeća na apel svjetski poznatog režisera Emira Kusturice upućen Rusima: “Putujte gdje ste voljeni – u Republiku Srpsku”, što je podržao i Solovjov, koji je posjetio BiH u okviru delegacije predstavnika medija iz Ruske Federacije.\n“Na olimpijskoj planini Jahorini izgrađene su iznenađujuće lijepe nove hotelske zgrade, žičare. Sve je ovdje vrlo pristupačno i jeftino, a, što je najvažnije, ovdje je prijateljski srpski narod koji je uvijek imao dobre odnose sa Rusima”, naveo je Solovjov.\nUkratko, kaže on, ova zemlja ima velike izglede da ruski turisti dođu i upoznaju se sa njenim ljepotama, ali, dodao je, BiH, kao i njen sastavni dio Republika Srpska, za njih je, za sada, tera inkognita /nepoznata zemlja/.\nPrema njegovim riječima, rezultati sociološke studije pokazuju da samo pet do 10 odsto ruskih građana zna za postojanje ove zemlje, što predstavlja priliku da posjete ovo veoma lijepo planinsko područje na kojem se vodio nevjerovatno brutalan rat.\nList podsjeća da se 28 kilometara od Sarajeva /glavnog grada BiH koji je nazvan “balkanski Jerusalim” jer se tu susreću islam i hrišćanstvo, Istok i Zapad/, u Republici Srpskoj nalazi međunarodno skijalište i ljetovalište na planini Jahorini, gdje su 1984. godine održane Zimske olimpijske igre.\nU razgovoru za “Rusku gazetu” direktor Olimpijskog centra “Jahorina” Dejan Ljevnaić izrazio je zainteresovanost za privlačenje ruskih putnika u Republiku Srpsku, a posebno na Jahorinu, imajući u vidu glavne konkuretne osobenosti – ljubav prema Rusiji i kvalitet usluge.\n“Neprestano ulažemo u razvoj novih savremenih projekata na Jahorini”, rekao je Ljevnaić.\nOn je predstavio mogućnosti organizovanja sportskih kampova za sportiste iz Ruske Federacije, te pozvao ruske tur-operatore da budu njegovi gosti na Jahorini i upoznaju njen potencijal, što bi doprinijelo razvoju i jačanju bilateralnih veza.\n“Mi zaista vidimo Rusiju kao bratsku državu, sa kojom stalno težimo da proširimo saradnju”, dodao je Ljevnaić.\nList podsjeća da se u Republici Srpskoj u blizini grada Doboja u selu Ritešić od 2009. godine gradi manastirski kompleks Svete Matrone Moskovske i rusko etno-selo, a u Banjaluci je prošle godine počela izgradnja rusko-srpskog hrama u čast Svetih carskih mučenika.\nRuski ambasador u BiH Petar Ivancov skrenuo je pažnju na činjenicu da su “Rusija i Balkan razdvojeni hiljadama kilometara, Karpatima i vodama drevnog Dunava, a, opet, nevidljivi, ali snažni most prijateljstva, vijekovima je povezivao ove narode”.\nIvancov je naglasio da BiH i Balkan u cijelosti imaju ogroman potencijal za dalji razvoj vjerskog turizma i da je siguran da će ga bolje informisanje o raznim vjerskim mjestima podići na još viši nivo.\n“Posjetom svetom mjestu, bilo da je riječ o crkvi, džamiji, sinagogi ili budističkom hramu, hodočasniku ili samo turisti koji je zainteresovan za religiju, otvaraju se novi svijet, zanimljive ideje, upoznaje tradiciju drugih naroda, što nesumnjivo doprinosi rastu poštovanja i međusobnog razumijevanja između ljudi različitih vjera i različitih naroda”, istakao je Ivancov.\n← U Gradu Sunca niče i staro hercegovačko Etno selo\nPredstavu “Mirka” kojom se uči o bezbjednosti u saobraćaju pogledalo 30.000 mališana →


EU: London mora da plati ono na što se obavezao\nMichel Barnier, glavni pregovarač EU\nGlavni pregovarač EU za izlazak Velike Britanije Michel Barnier rekao je u četvrtak da London mora da plati sve budžetske obaveze koje je prihvatio prije referenduma o Brexitu.\nEU i Velika Britanija se spore koliko će London dugovati Briselu kada izađe iz Unije u martu 2019. godine. Velika Britanija se žali da Brisel traži previše novca.\nBarnier je na konferenciji za medije u Briselu rekao da je bivši britanski premijer David Cameron potpisao sedmogodišnji budžet EU 2013. godine i da je to potvrdio i britanski parlament.\nPregovarač EU je rekao da svaku obavezu 28 članica "treba da poštuje" svih 28 članica.\n"Do samog kraja, jednostavno tako", rekao je Barnier povodom sedmogodišnje obaveze Velike Britanije prema EU.\nProcenjuje se da bi Velika Britanija po izlasku iz EU trebalo da plati Briselu 40 do 60 milijardi eura.\nBarnier je rekao da je zabrinut zbog uticaja Brexita na pitanje problema granice sa Irskom i da će za taj problem biti potrebno "jedinstveno" rješenje.


Pripreme Dinama: U Nišu protiv Brzog Broda - InfoVranjske\nPripreme Dinama: U Nišu protiv Brzog Broda\nVranjski srpskoligaš Dinamo vredno trenira pod rukovodstvom novog šefa stručnog štaba Saše Jovanovića, mladog stručnjaka iz Niša.\nJovanović u Vranju svakodnevno radi sa više od 30 fudbalera u traženju standardnog sastava koji treba da startuje u novom šampionatu Srpske lige «Istok» 21. avgusta.\nParalelno sa treninzima radi sticanja fizičke spreme i na taktičko-tehničkom uigravanju, Dinamo igra kontrolne mečeve na kojima trener Jovanović pruža šansu svim fudbalerima da pokažu svoje kvalitete.\nPrvi kontrolni meč Dinamo je odigrao sa zonašem Nebeskim anđelima, rezultat je bio 5:0 za vranjske „žute“, drugi protiv novajlije u Zoni «Jug» Trnovca iz istoimenog mesta kod Bujanovca i pobedio sa 3:0.\nVranjski srpskoligaš je u Leskovcu odigrao utakmicu sa novim srpskoligašem Slogom koja je okončana nerešenim rezultatom 2:2.\nDinamo u sredu 28. jula u 18 sati u Nišu igra protiv srpskoligaša Brzi Brod na stadionu kraj Nišave.\nSrpska liga: Dinamo na startu domaćin Slogi\nBanja bolja od Rekreativa\nFK Radnik: Iskusna pojačanja što pre\nPrva pobeda FENIKSA


Tanjug 14. februara 2020. 13:01\nMINHEN – Predsednik Srbije Aleksandar Vučić imao je danas u Minhenu susret sa najmoćnijim finansijskim investitorima iz celog sveta koje je, preneo je novinarima, upoznao sa postignućima srpske ekonomije.\n„Svi su mogli da vide šta je Srbija napravila. To možete da radite samo kada nemate velike prepreke“, naglasio je Vučić.\nPredsednik je sa investitorima na ogruglom stolu razgovarao po četam haus pravilima, to jest iza zatvorenih vrata, ali je preneo da im je ukazao na ono što je Srbija danas i da su oni zadovoljni ekonomskim napretkom naše zemlje, stanjem javnog duga koji opada, smanjenom nezaposlenošću, rastom plata i penzija, kao i razvojem infrastruktur, što sve pokazuje veliki napredak.\nVučić navodi da se taj napredak vidi i po kreditnom rejtingu Srbije, što potvrđuje i potpisivanje memoranduma o razumevanju sa Juroklir bankom, kao i to što će nas je JP Morgan stavio već na tzv. Voč listu i što ćemo biti na njegovom indeksu za tržišta u rezvoju.


30. avgusta 2021. - Leutar.net\nDan: 30. avgusta 2021.\nMladi ljudi porijeklom iz RS dijele fotografije sa porukom „ja sam dijaspora i ja glasam“\n30. avgusta 2021. LEUTAR 0\nOvo je reakcija na nedavne izjave kako se naši ljudi u inostranstvu muče, rade teške poslove, a onda dođu na godišnji u domovinu da potroše sve svoje plate i da […]\nPočinje gradnja autoputa sa 23 nadvožnjaka, 10 podvožnjaka, 9 mostova, 7 vijadukta…\nU Republici Srpskoj u oktobru počinje gradnja autoputa Banjaluka-Prijedor, najavio je premijer Republike Srpske, Radovan Višković. „Ugovor je objavljen i potpisan još 2018. godine, tako da ja tu ništa ne mogu […]\nDodik se izvinjava: Učinićemo dijasporu još brojnijom i uticajnijom!\nNakon brojnih negodovanja zbog nedavnih uvredljivih izjava predsjednika SNSD-a Milorada Dodika o našim ljudima u dijaspori, Dodik je riješio da odgovori, navodeći da su te njegove izjave sasvim pogrešno protumačene. […]\nBilećanin prijavljen policiji zbog nove polne ucjene\nBilećanin D.K, po drugi put za četiri dana, prijavljen je policiji zbog krivičnog djela polna ucjena. On je jutros prijavljen trebinjskoj policiji zbog uznemiravanja ženske osobe putem društvenih mreža. „Policijskoj […]\nInstitut za javno zdravstvo Republike Srpske – pooštravanje antikovid mjera\nDirektor Instituta za javno zdravstvo Branislav Zeljković izjavio je da je u Republici Srpskoj trenutno hospitalizovano više od 300 pacijenata oboljelih od kovida 19 i najavio da će Republičkom štabu […]


Održana izborna skupština Organizacije rezervnih vojnih starešina opštine Lazarevac - GEM info\nOdržana izborna skupština Organizacije rezervnih vojnih starešina opštine Lazarevac\n7. februara 2020. 20. februara 2020. Redakcija 0 Comments Izborna skupština, Rezervne vojne starešine\nU sali Biblioteke „Dimitrije Tucović“ Lazarevac održana je redovna godišnja skupština Organizacije rezervnih vojnih starešina opštine Lazarevac.\nOvo je bila izborna skupština, a pored izbora organa upravljanja, na Skupštini je podnet Izveštaj o radu Organizacije, Izveštaj Nadzornog odbora a usvojen je i Plan rada za tekuću godinu. Organizacija rezervnih vojnih starešina osnovana je krajem 2015. godine i ovo je bila druga izborna skupština ove organizacije. Po statutu Organizacije, svake četvrte godine se održavaju izbori i bira rukovodstvo. U skladu sa svojim mogućnostima, Organizacija je imala značajan broj aktivnosti, rekao je za Gem predsednik Branislav Anočić. On je istakao da je ovom prilikom člansku kartu dobilo dvoje mladih ljudi i naglasio da očekuje da Organizacija rezervnih vojnih starešina bude organizacija mladih koji osećaju bezbednost države kao jednu od svojih osnovnih funkcija.\nKada su u pitanju planovi Organizacije rezervnih vojnih starešina za ovu godinu, Anočić ističe da je to pre svega učešće u brojnim manifestacijama u organizaciji opštine Lazarevac. U planu je organizovanje taktičko tehničkog zbora na Vidovdan, Dan opštine Lazarevac.\nU planu je i da se tokom ove godine, ukoliko to finansijska situacija dozvoli, organizuju dva informativna putovanja, rekao nam je Branislav Anočić. Organizacija rezervnih vojnih starešina opštine Lazarevac trenutno broji oko 50 aktivnih članova.\nShare the post "Održana izborna skupština Organizacije rezervnih vojnih starešina opštine Lazarevac"\n← U Modernoj galeriji otvorena izložba „Šest godina u Tokiju“ Lazarevčanina Milenka Stevanovića\nSastanak lazarevačkog DSS-a o predstojećim izborima →


U Novom Bečeju fudbal se igra više od sto godina. Prva zvanična fudbalska utakmica u Novom Bečeju odigrana je 1. avgusta 1909. godine, između srednjoškolaca Turskog Bečeja (Novog Bečeja) i vršnjaka iz Velikog Bečkereka (današnjeg Zrenjanina).\nPisani trag o ovoj utakmici, postoji u dnevnim novinama „Torontal“, koje su izlazile u Velikom Bečkereku. U broju 174, od 3. avgusta 1909. godine, objavlјen je izveštaj sa utakmice u Novom Bečeju, pod naslovom: Fudbalska utakmica velikobečkerečkih i turskobečejskih đaka, u kojem se navodi da je utakmica odigrana, u nedelјu, 1. avgusta 1909. godine.\nPrema hroničaru Lazaru Mečkiću, autoru knjige Devedeset godina fudbala u Novom Bečeju, prvi fudbalski klub u Novom Bečeju (tada se zvao Turski Bečej) osnovan je 1911. godine, pod nazivom TSE (TörÖkbecsei sport egylet), što u prevodu znači (Turskobečejsko sportsko udruženje). Posle formiranja Kralјevine Jugoslavije, 1921. godine TSU menja ime u „Soko“, pod kojim se takmičio naredne dve godine, kada je prestao sa radom. Nakon gašenja FK „Soko“ formira se FK „Građanski“ koji se takmičio sve do 1927. godine, kada je prestao da postoji. Odmah po gašenju „Građanskog“ (1927) osnovan je Sportski klub „Jedinstvo“.\nFudbal je u gradu kraj Tise postajao sve popularnija igra, pa su 1932. godine, u to vreme, u dva susedna naselјa, Vranjevu i Novom Bečeju, osnovana dva kluba. U Vranjevu, Vranjevački sportski klub „Zvezda“, a u Novom Bečeju „Orao“, koji posle dve godine menja ime u „Banat“.\nNeposredno pred rat, 1941. godine, radnička omladina Novog Bečeja formira FK „Zanatlija“, a mađarska omladina „Napredak“, koji početkom rata prestaju sa radom.\nZa vreme Drugog svetskog rata, u Novom Bečeju postojala su dva kluba „Turul“ i „Zvezda“. Posle Drugog svetskog rata (1945) „Turul“ i „Zvezda“ se gase i formira se FK „Slavija“, koji je radio pod ovim imenom nepunih godinu dana. „Slavija“ je 1945. godine, predstavlјala novobečejski srez na prvenstvu Severnog Banata, a pobedom protiv reprezentacije Petrovgrada u Zrenjaninu 3:1, reprezentacija Novobečejskog sreza je postala prvak Severnog Banata.\nFK „Slavija“ 1945. menja ime u „Zvezda“, pod kojim se takmiči u Banatskoj ligi, sve do 1952. godine. Fabrika cigle i crepa „Polet“ je 1950. formirala svoj klub FK „Polet“, koji će se 1952. godine fuzionisati sa „Zvezdom“ i formirati FK „Jedinstvo“.\nDizači tegova\t13 Svetlopisci\t24 Vaterpolo\t48 Sport\t154 Agneš Đukičin\t2 Revolucija\t74 Aleksandar Kasaš\t17 Paulina Sudarski\t12 duševno oboleli\t21 Dom kulture\t26 KPJ\t62 Salaš\t6 Jene Sentklarai\t3 Biserno ostrvo\t5 Miloje Čiplić\t28 Starački dom\t24 Manastir\t3 Laza Telečki\t7 Konstantin Vukov\t2 Bogdan Čiplić\t9


Tomislav Momirović obišao radove na izgradnji kanalizacione mreže u Šušnjaru - GEM info\n20. maja 2022. 20. maja 2022. Redakcija 0 Comments Bojan Stević, Čista Srbija projekat, kanalizaciona mreža, Tomislav Momirović u Lazarevcu\nMinistar građevinarstva, saobraćaja i infrastrukture Tomislav Momirović, u okviru projekta „Čista Srbija“, obišao je radove na izgradnji kanalizacione mreže u Šušnjaru. On je ovom prilikom rekao da Vlada Srbije u Lazarevcu gradi 80 kilometara kanalizacione infrastrukture i da je mesna zajednica Šušnjar treća lokacija na kojoj su u našoj opštini počeli radovi na izgradnji kanalizacije. Obilasku radova prisustvovao je i predsednik opštine Bojan Stević sa saradnicima koji je ovom prilikom rekao da će devet mesnih zajednica u našoj opštini biti obuhvaćeno projektom izgradnje kanalizacione mreže i postrojenja za prečišćavanje otpadnih voda. Ovim projektom preko 3500 domaćinstava imaće priliku da se priključi na kanalizacionu mrežu, istakao je Stević.\nU okviru projekta „Čista Srbija“, u opštini Lazarevac će biti izgrađeno više od 25 hiljada metara kanalizacione mreže i dva postrojenja za preradu otpadnih voda, koje će obuhvatiti 40.000 stanovnika.\nPredsednik opštine Bojan Stević zahvalio se Vladi Srbije i resornom ministarstvu na izdvojenim sredstima za izgradnju kanalizacione mreže i napomenuo da će devet mesnih zajednica konačno dobiti komunalnu infrastrukturu.\nStević je napomenuo da se pored kanalizacione mreže radi i na izgradnji glavnog fekalnog kolektora kroz sam centar grada.\nMinistar građevinarstva, saobraćaja i infrastrukture u Vladi Republike Srbije Tomislav Momirović rekao je da se na teritoriji opštine Lazarevac u kanalizacionu infrastrukturu i postrojenja za prečišćavanje otpadnih voda ulaže više od 48 miliona evra. Momirović je rekao da Vlada Srbije uprkos ekonomskoj krizi i dalje ulaže u infrastrukturu i ne zaustavlja investicije i da će ulagati podjednako u sve lokalne zajedince na teritoriji cele Srbije.\nShare the post "Tomislav Momirović obišao radove na izgradnji kanalizacione mreže u Šušnjaru"\n← Nastavljeno asfaltiranje puteva na teritoriji opštine Lazarevac\nU nedelju finale Opštinske lige Lazarevca u fudbalu →


Poklon Bin Salmanu - novi opasan presedan Trampa - Svet - Dnevni list Danas\nPočetna » Svet » Poklon Bin Salmanu – novi opasan presedan Trampa\nPoklon Bin Salmanu – novi opasan presedan Trampa\nProšlog meseca, dvopartijska kongresna većina glasala je protiv nastavka američke podrške katastrofalnoj intervenciji Saudijske Arabije u Jemenu, koja nije uspela da ostvari ciljeve dok je potpomogla stvaranje najgore humanitarne krize u svetu, piše Vašington Post.\n0Piše: Al Jazeera Balkans 30. maja 2019. 13.05 Izmenjeno: 31. maja 2019. 04.01\nPredsednik Tramp je uložio veto na rezoluciju i sada je udvostručio podršku nudeći bezuslovnu podršku saudijskom režimu i njenim saveznicima.\nStejt Department je obavestio Kongres da se poziva na ovlašćenja u vanrednim situacijama kako bi zaobišao opoziciju i dovršio 22 sporazuma o oružju sa Saudijskom Arabijom i nekoliko drugih zemalja – uključujući i dodatnu municiju koja je korišćena za ubijanje civila u Jemenu, prenosi Al Jazeera Balkans.\nTaj potez je još jedno Trampovo kršenje utvrđenih normi, ako ne i zakona, piše Vašington Post.\nU saopštenju administracije nije pojašnjeno koja „vanredna situacija“ omogućava da se iskoristi rupu u Zakonu za kontrolu izvoza oružja, koji daje Kongresu ovlašćenja za nadzor prodaje oružja.\nIako je državni sekretar Majk Pompeo naglasio da postoji potreba da arapske nacije „odvrate i da se odbrane“ od Irana, neka od oružja koja se nalaze u sporazumima neće biti dostupna godinama, što znači da nisu relevantna za građanski rat u Jemenu ili za rastuće napetosti u ostatku regije.\nNeki od materijala idu u Jordan, koji nije uključen u rat u Jemenu ili negde drugo.\nTaj manevar produžava Trampov prkos zakonskoj ulozi Kongresa u oblikovanju spoljne politike SAD-a.\nČlanovi obe stranke su zaustavili prodaju Saudijskoj Arabiji, zbog njenog učestalog i očito namernog bombardovanja civilnih meta u Jemenu i zbog odbijanja da više zvaničnike drži odgovornim zbog kršenja ljudskih prava, uključujući ubistvo novinara i kolumniste Vašington Posta, Džamala Kašogija.\nDa bi trajno zaustavio prodaju, Kongres bi morao da usvoji zakon, a Tramp je mogao i trebalo je da dozvoli da se proces pregleda sprovodi.\nUmesto toga, on je ponovo ignorisao autoritet Kongresa kako bi učinio uslugu saudijskom prestolonasledniku Mohamedu bin Salmanu, koji je pokrenuo intervenciju u Jemenu, koju predvodi Saudijska Arabija, i koji je, prema navodima CIA, verovatno naredio ubistvo Kašogija.\nRanije ove godine Tramp nije ispunio zakonsku obavezu da izvesti Odbor za spoljne odnose Senata u vezi odgovornosti prestolonaslednika za to ubistvo.\nAko se dozvoli da prođe novi poklon princu, Tramp će uspostaviti novi presedan: predsednici će moći da prodaju oružje bilo gde u svetu bez nadzora Kongresa tako što će jednostavno proglasiti nespecifičnu vanrednu situaciju.\nČak i Trampove pristalice i pristalice prodaje oružja Saudijskoj Arabiji treba da budu zabrinute zbog ovoga.\nRepublikanski senator iz Ajdaha, Džejms I. Riš, predsedavajući Odbora za spoljne odnose, barem razmišlja o tome: u saopštenju, on je rekao da „razmatra i analizira pravnu opravdanost ovog poteza i povezanih implikacija“.\nGospodin Riš ima spreman lek: on može da dozvoli glasanje u njegovom odboru o zakonu za blokadu prodaja dok saudijski režim ne obustavi bombardovanje u Jemenu i dok ne ispuni druge osnovne uslove, uključujući oslobađanje aktivistkinja za ženska prava koje su zatvorene i mučene. Kongres ima obavezu da obuzda Trampovo bezobzirno prihvatanje saudijskog nasilnika, takođe mora da brani svoje temeljne spoljnopolitičke prerogative.\nVreme je da Riš pokaže da li je spreman za taj izazov.\nAl Jazeera Balkans, Donald Tramp, dzamal kasogi, Mohamed bin Salman, Saudijska Arabija\nDa li će Afroamerikanci odlučiti predsedničke izbore?\nVodeći infektolog SAD pred otkazom zbog izjave o virusu?


pink.rs | MIRKOVIĆ: Đilas da odgovori kako mu se brat obogatio - Pitanje ću postavljati DOK NE DOBIJEM ODGOVOR (FOTO)\nŠef odborničke grupe SNS u Skupštini grada Beograda Aleksandar Mirković ponovo je danas upitao kako je rođeni brat Dragana Đilasa, Gojko Đilas, uspeo da u vreme dok mu je brat bio na vlasti stekne, kako tvrdi Mirković, više od 30 nekretnina čija je vrednost veća od 5,5 miliona evra.\nMirković je rekao da Đilas još nije odgovorio ni kako je od "propalog preduzetnika sa 74.000 evra koje je imao pre ulaska u politiku, stekao 25 miliona evra koje je sam prijavio".\nOn je pitao i da li je neki od pomenutih stanova kupljen od 619 miliona evra koliko su, kako tvrdi, firme Dragana Đilasa ostvarile profit.\n"Nastavićemo da postavljamo ova pitanja dok ne dobijemo odgovor jer dok se satanizuje porodica predsednika Srbije Aleksandra Vučića i njegov brat lažno optužuje za afere, sakriva se činjenica da su upravo braća Đilas postali najbogatiji ljudi u ovom delu Evrope i to sve dok je Dragan Đilas bio na vlasti", rekao je Mirković.\nMirković: Đilas da objasni bogatstvo brata\nMirković: Nadležni da ispitaju imovinu Đilasovog brata\nMirković: Đilasovi mediji crtaju metu na Aleksandru Vučiću\nIMPERIJA BRAĆE ĐILAS JE VEĆA NEGO ŠTO SE MISLILO - Otkriveno još šest Gojkovih nekretnina, a sva prava preneo je na svog brata (VIDEO)\n"DŽABE DEMANTUJE, IMAMO DOKAZ ZA SVAKU TVRDNJU!" Vukajlović o malverzacijama braće Đilas: Krili su prenos vlasništva i tokove novca, zaradili su MILIO


Jeremić: Neće biti vanrednih izbora jer će protesti nastaviti da rastu\nN1info\t19.02.2019 14:18\nPredsednik Narodne stranke i predsedavajući Saveza za Srbiju Vuk Jeremić izjavio je da 'neće biti nikakvih vanrednih izbora', jer će protesti širom Srbije nastaviti da rastu, a da će opozicija pobediti na izborima 'kada ih jednom bude'\nJeremić je u intervjuu današnjem izdanju lista "Danas" rekao da je siguran da je predsednik Srbije i SNS-a Aleksandar Vučić "slagao, kao što laže i sve drugo", kada je na pitanje da li je razgovarao sa nekim iz Saveza za Srbiju odgovorio da su postojali pozivi raznih ljudi i da su mnogi želeli da se vide sa njim, ali da je Vučić to odbio.\n"Nije njemu (Vučiću) ostalo još mnogo toga da pokuša da bi zaustavio proteste. Jedno je da isprovocira nasilje, za šta postoje jasne indikacije, a drugo da unese razdor među lidere opozicije. Moramo se tome odlučno odupreti, i ostati staloženi i jedinstveni", rekao je Jeremić.\nJeremić je naveo da je očigledno da kampanja "Budućnost Srbije" izaziva kontraefekat, generišući sve učestalije ispade, poput prisilnog zadržavanja ljudi u ograđenom prostoru u Pančevu.\n"Zato se nadam da će ta kampanja potrajati, odnosno da i pored toga što je shvatio da mu ona ne donosi rezultat, Vučiću kompleksi neće dozvoliti da je prekine", rekao je Jeremić.\nUpitan o napadima provladinih tabloida kojima je bio izložen zbog stavova iznetih u intervjuu sarajevskoj Federalnoj televiziji, Jeremić je podsetio da je u tom intervjuu rekao da je za nesreću koja je zadesila region devedesetih značajan deo krivice snosi Miloševićev režim, čiji je Srpska radikalna stranka bila jedan od najagresivnijih satelita.\n"Ali brutalni napadi provladinih tabloida na mene nisu naređeni zbog toga, već zbog povređene lične sujete Aleksandra Vučića. Ponoviću ono što sam tamo rekao – za razliku od Miloševića, koji je bio obrazovani komunistički birokrata sa minimumom stila, Vučić je uličar bez ikakvih manira, izrazito bahat i primitivan", rekao je Jeremić.\nOn je istakao da je sreća što Vučić nema na raspolaganju onu vrstu sile kakvu je imao Milošević, inače bi Srbija bila "u mnogo većem problemu" nego što je danas.\nPredsednik Narodne stranke i predsedavajući Saveza za Srbiju je, povodom početka potpisivanja Sporazuma sa narodom, rekao da je sporazum most poverenja između naroda i opozicije.\n"On će od sada biti obavezujući okvir našeg delovanja, i prva Narodna skupština koja bude izabrana na slobodnim i poštenim izborima biće garant njegovog ispunjenja. Na našoj zajedničkoj listi neće moći da budu oni koji se javno ne obavežu na poštovanje svih tačaka Sporazuma, a drugih opozicionih lista sa kapacitetom da uđu u parlament neće biti", rekao je Jeremić.\nOn je dodao da nema ništa protiv da se produži period od godinu dana mandata vlade stručnjaka koja bi bila uspostavljena po promeni vlasti, i ponovio da lično nije zainteresovan za funkcije, koje bi mu predstavljale samo dodatni problem u životu.\n"Jedino do čega mi je stalo je da što pre dođe do potpunog resetovanja ovog naopakog sistema", rekao je Jeremić.\n1. To je neka nova demokracija....


7 načina za odbranu od negativnih ljudi | Skandalozno\n7 načina za odbranu od negativnih ljudi\nNe treba zaboraviti da je naš izbor kako ćemo reagovati na negativca. Ako nam neko kaže nešto negativno, obeshrabrujuće, pa čak i ponižavajuće, prvi impuls je da se naljutimo, budemo povređeni pa čak i osetimo mržnju prema toj osobi. Sve te negativne reakcije mogu da pojačavaju postupke negativca.\nČak i ako ne odgovorimo verbalno, naše telo i energija koju emitujemo i primamo dozvoliće upliv negativnosti na našu psihu.\n(Kristina Ivanović, lovesensa.rs)\nBudite prvi sa komentarom na članku "7 načina za odbranu od negativnih ljudi"